<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000043-R01">O-000043/2011/rev.1</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="28127">Lena Ek</PERSON>, <PERSON ID="38602">Vladko Todorov Panayotov</PERSON>, <PERSON ID="28477">Fiona Hall</PERSON>, <PERSON ID="4335">Marielle De Sarnez</PERSON>, <PERSON ID="97229">Niccolò Rinaldi</PERSON>, <PERSON ID="96945">Marietje Schaake</PERSON>, <PERSON ID="96871">Michael Theurer</PERSON><BRK/>v imenu skupine <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000043">Zadeva: Zagotavljanje evropskih zalog redkih zemelj</OBJECT><CONTENT><PARA>Redke zemlje so ključnega pomena za stotine visokotehnoloških aplikacij in za razvoj okolju prijaznih tehnologij, kot so turbine na vetrni pogon in hibridna vozila. Industrija EU je trenutno v celoti odvisna od uvoza redkih zemelj s Kitajske, ki nadzoruje 97 % svetovne proizvodnje. Poleg tega je Kitajska že napovedala občutne omejitve pri izvažanju teh elementov, svetovno povpraševanje po njih pa narašča. </PARA><PARA>Ocenjuje se, da bo že leta 2014 primanjkljaj svetovne proizvodnje redkih zemelj znašal 40.000 ton. Katere kratkoročne ukrepe predlaga Komisija v zvezi s temi elementi v skladu s stebri iz evropske pobude za surovine?</PARA><PARA>Kako namerava Komisija pristopiti k občutljivemu vprašanju redkih zemelj v rednem dialogu s Kitajsko ter v okviru sporazuma o trgovinskem in gospodarskem sodelovanju ter potekajočih pogajanj za sklenitev sporazuma o partnerstvu in sodelovanju med EU in Kitajsko? Kakšne so razmere znotraj Svetovne trgovinske organizacije? Katere ukrepe so Evropska komisija in njeni partnerji sprejeli, da bi zagotovili alternativne vire redkih zemelj in zmanjšala tveganje pri dobavi za evropsko industrijo?</PARA><PARA>Ali je Komisija preučila možnost sklenitve dolgoročnih trgovinskih sporazumov z drugimi državami in regionalnimi organizacijami, ki proizvajajo redke zemlje, kot so latinskoameriške države, Avstralija in Kanada?</PARA><PARA>Ali Komisija razmišlja o možnosti, da bi pripravila program shranjevanja zalog teh materialov (kot so to že storile ZDA, Japonska in Koreja), da bi zagotovila ustrezno dobavo redkih zemelj in stabilnost njihove cene, saj se ti elementi ne uporabljajo zgolj za visokotehnološke naprave in okolju prijazno tehnologijo, ampak tudi v pomembne medicinske in obrambne namene? Kakšne so možnosti reciklaže redkih zemelj v EU? Ali bo zamenjava redkih zemelj pomemben del novega okvirnega programa za raziskave?</PARA><PARA>Kako namerava Komisija spodbujati podjetja EU , ki se ukvarjajo z redkimi zemljami , da se preusmerijo in začnejo izkoriščati druge vire v EU in na Grenlandiji? Kakšne ukrepe namerava sprejeti Komisija, da bi zagotovila, da bo ekstrakcija redkih zemelj v državah v razvoju potekala popolnoma pregledno in ob ustreznem posvetovanju z lokalnimi skupnostmi?</PARA></CONTENT></QUEST>