<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000304">O-000304/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="2025">Françoise Grossetête</PERSON>, <PERSON ID="96603">Nessa Childers</PERSON>, <PERSON ID="34234">Antonyia Parvanova</PERSON>, <PERSON ID="28321">Satu Hassi</PERSON>, <PERSON ID="96944">Marina Yannakoudakis</PERSON>, <PERSON ID="96820">Marisa Matias</PERSON>, <PERSON ID="97196">Oreste Rossi</PERSON><BRK/>v imenu <COMMITTEE COMMID="2865">Odbora za okolje, javno zdravje in varnost hrane</COMMITTEE></TI-AUTHOR></TI><OBJECT OBJID="OBJ000304">Zadeva: Globalni odziv EU na virus HIV/AIDS</OBJECT><CONTENT><PARA>Komisija je sprejela sporočilo o boju proti virusu HIV/aidsu v Evropski uniji in sosednjih državah za obdobje 2009–2013 ter spremljajoči akcijski načrt, da bi do leta 2013 v vseh evropskih državah zmanjšali nove okužbe z virusom HIV. V sporočilu je opredelila glavne prednostne naloge, med drugim boljši dostop do preventive, zdravljenja in oskrbe ter izboljšanje kakovosti življenja ljudi z virusom HIV. </PARA><PARA>Tako je povzela številna glavna priporočila iz resolucije Parlamenta iz novembra 2008 o virusu HIV/aidsu: zgodnje odkrivanje in zgodnje zdravljenje, med drugim širši dostop do testiranja na virus HIV, da bi preprečili prenašanje virusa, saj 30 % okuženih z virusom HIV ne ve, da so okuženi. </PARA><PARA>Ali lahko Komisija glede na to, da se bliža vmesni pregled akcijskega načrta, predstavi dosedanji napredek, vključno z uresničevanjem priporočil in smernic o testiranju na virus HIV, ki jih je izdal Evropski center za preprečevanje in nadzor bolezni decembra 2010?</PARA><PARA>- Ali namerava Komisija glede na zadnje spremembe na tem področju posodobiti strategijo boja proti virusu HIV/aidsu v Evropski uniji in sosednjih državah, zlasti kar zadeva preprečevanje, dostop do diagnoze in testiranje?</PARA><PARA>- Ali lahko Komisija po letošnjem zasedanju na visoki ravni o virusu HIV/aidsu generalne skupščine ZN, ki je potekalo od 8. do 10. junija 2011 v New Yorku ob deseti obletnici po prelomnem izrednem zasedanju Generalne skupščine ZN o virusu HIV/aidsu, pojasni, kako namerava uskladiti strategijo EU o virusu HIV/aidsu v EU in sosednjih državah s širšim globalnim odzivom EU na virus HIV/aids? </PARA></CONTENT></QUEST>