<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000127">O-000127/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="28233">Rebecca Harms</PERSON>, <PERSON ID="96815">Judith Sargentini</PERSON>, <PERSON ID="96736">Jan Philipp Albrecht</PERSON><BRK/>v imenu skupine <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ000127">Zadeva: Prenova madžarske ustave</OBJECT><CONTENT><PARA>Madžarski parlament je 18. aprila 2011 potrdil besedilo nove madžarske ustave, ki jo je predsednik republike podpisal 25. aprila 2011, veljati pa bo pričela 1. januarja 2012. Madžarske opozicijske stranke, madžarske, evropske in mednarodne nevladne organizacije, evropski in mednarodni organi, kot je Beneška komisija, posebni poročevalci ZN, predstavniki vlad in parlamentov držav članic ter celo generalni sekretar ZN so vsi izrazili številne resne pomisleke o postopku, ki je bil uporabljen, in o skladnosti osnutka besedila ustave s temeljnimi pravicami, pravno državo in demokracijo, ki temeljijo na ustreznih zavorah in ravnovesjih ter na zaščiti manjšin pred prevlado večine. Predsednik Komisije je 5. aprila 2011 na plenarnem zasedanju Evropskega parlamenta zagotovil, da bo Komisija spremljala to vprašanje ter da bo preverila skladnost osnutka nove madžarske ustave z evropskimi vrednotami, načeli, pogodbami ter evropskim pravom. Predsednik madžarske vlade Viktor Orbán je izjavil, da bi pristal na tako oceno EU.</PARA><PARA>Kakšne ukrepe je sprejela Komisija v zvezi z madžarsko ustavo in njeno skladnostjo s členi 2, 6 in 7 PEU, skupnimi demokratičnimi ustavnimi načeli in pravili o volilni pravici za volitve v Evropski parlament? Ali bo spremljala izvrševanje ustave ter zagotovila, da ne krši temeljnih vrednot in načel EU, ter ali bo v primeru kršitev uporabila ustrezna sredstva, ki jih predvidevajo pogodbe?</PARA><PARA>Ali bo Komisija preučila, zakaj je v novi ustavi instrument referenduma oslabljen in zakaj vanjo niso vključena zagotovila za udeležbo državljanov? </PARA><PARA>Kako Komisija ocenjuje dejstvo, da nova ustava ne vključuje svobode informiranja in pravice do soodločanja v zvezi z okoljem, s čimer so kršene določbe iz Direktive 2003/35/ES in Aarhuške konvencije, ki jo je ratificirala tudi Madžarska?</PARA><PARA>Ali bo Komisija preučila, zakaj je v novi ustavi okrnjena avtonomija posebnih varuhov pravic državljanov in so sedaj podrejeni uradu splošnega varuha človekovih pravic? Ali ne gre po mnenju Komisije pri odpravi nadzornika za varstvo podatkov (ki je pristojen tudi za vprašanja o dostopnosti podatkov v javnem interesu, npr. za vprašanja preglednosti) ter vključitvi tega doslej neodvisnega organa v državno upravo za kršitev zakonodaje EU?</PARA><PARA>Ali je po mnenju Komisije dejstvo, da je socialna zaščita izvzeta iz nove ustave, ki socialne pravice pogojuje z „družbeno koristnimi dejavnostmi“, skladno z zakonodajo in politiko Skupnosti?</PARA></CONTENT></QUEST>