<QUEST><TI><TI-INTRO>USTNO VPRAŠANJE <QREF QID="H-2009-0346">H-0346/09</QREF></TI-INTRO><TI-SESSION>v času vprašanj, na delnem zasedanju oktobra 2009</TI-SESSION><TI-RULES-EP>v skladu s členom 116 Poslovnika</TI-RULES-EP><TI-AUTHOR>predložil <PERSON ID="28584">Georgios Toussas</PERSON></TI-AUTHOR><TI-DEST>za <INST TYPE="CS">Svet</INST></TI-DEST></TI><OBJECT OBJID="OBJ0346">Zadeva: Elektronski nadzor v EU</OBJECT><CONTENT><PARA>V okviru obsežne operacije, ki je od 31. avgusta do 6. septembra potekala v 24 državah članicah, je Grčija za ta teden zabeležila osebne podatke za 1.041.821 oseb, ki so pripotovale v Grčijo ali jo zapustile. Na ravni EU je bilo skupno število oseb, ki so bile registrirane in za katere so bili zabeleženi osebni podatki, 12.907.581. Operacija je bila v skladu z dokumentom št. 10410/09 Strateškega odbora EU za priseljevanje, njen namen pa je bilo zbiranje osebnih podatkov vseh, ki pri prihodu ali odhodu prečkajo meje EU. Pri izvajanju institucionalnega okvira EU, ki sta ga sprejeli vladi strank Nea Dimokratia in PASOK, je Grčija hitro izvedla ukrepe za zbiranje podatkov in tako po številu registriranih oseb zasedla peto mesto.</PARA><PARA>Kakšno je stališče Sveta glede tovrstnih operacij, ki so del prizadevanj za izgradnjo Evrope kot trdnjave in za vzpostavitev ogromnega sistema elektronskega nadzora na mejah in nadzora vseh potnikov, ki bi močno omejil temeljne demokratične pravice in svoboščine?</PARA></CONTENT></QUEST>