<QUEST><TI><TI-INTRO>USTNO VPRAŠANJE <QREF QID="H-2010-0193">H-0193/10</QREF></TI-INTRO><TI-SESSION>v času vprašanj, na delnem zasedanju maja 2010</TI-SESSION><TI-RULES-EP>v skladu s členom 116 Poslovnika</TI-RULES-EP><TI-AUTHOR>predložila <PERSON ID="36281">Silvia-Adriana Ţicău</PERSON></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0193">Zadeva: Ukrepi za posodobitev industrijske politike v EU</OBJECT><CONTENT><PARA>Evropski uniji se priznava konkurenčnost v industrijskih sektorjih, kot so proizvodnja avtomobilov (27 % svetovne proizvodnje v letu 2008), kemična industrija (30 % svetovne proizvodnje v letu 2008) in izdelava strojev (38 % svetovne proizvodnje v letu 2008). Unija je bila leta 2008 tudi tretji največji svetovni proizvajalec v farmacevtskem sektorju in drugi največji proizvajalec civilnih letal. Gospodarska kriza je močno prizadela evropsko industrijo. V primerjavi s februarjem 2009 je bila industrijska proizvodnja februarja 2010 za 2 % nižja, število brezposelnih (EU-27) pa je naraslo na 23,019 milijona, kar je 3,1 milijona več kot februarja 2009. Zaskrbljujoče je dejstvo, da je stopnja brezposelnosti pri mladih (mlajših od 25 let) februarja 2010 dosegla 20 %.</PARA><PARA>Ali bi Komisija glede na tesno povezavo med stopnjo zaposlenosti in rastjo industrijske proizvodnje lahko navedla sprejete ukrepe za razvoj industrijske politike, ki bo ambiciozna, ekološka in trajnostna ter bo omogočala znižanje stopnje brezposelnosti ter ohranjanje industrijske proizvodnje v Evropski uniji?</PARA></CONTENT></QUEST>