<QUEST VERSION="2"><TI><TI-INTRO>Vprašanje za čas za vprašanja <QREF QID="H-2010-0436">H-0436/2010</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-SESSION>Delno zasedanje: september II 2010</TI-SESSION><TI-RULES-EP>Člen 116 poslovnika</TI-RULES-EP><TI-AUTHOR><PERSON ID="1403">David Martin</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ0436">Zadeva: Preglednost in sklad za stabilizacijo v Turkmenistanu</OBJECT><CONTENT><PARA>Komisija si s podpisom sporazuma o partnerstvu in sodelovanju prizadeva poglobiti gospodarske odnose s Turkmenistanom. Predsednik te države je oktobra 2008 napovedal ustanovitev sklada za stabilizacijo, v katerega se bodo v Turkmenistanu vplačevali prihodki od izvoza nafte in plina. Vendar skoraj dve leti zatem še ni nobenih informacij o upravljanju tega sklada in je glede na dosedanje izkušnje Turkmenistana na tem področju zelo verjetno, da ne bo predvidena nikakršna ureditev nadzora. Zato obstaja resno tveganje, da bi lahko bila prihodnja plačila EU v ta sklad uporabljena za koruptivne namene. Komisija je izjavila, da namerava z zagotavljanjem tehnične pomoči Turkmenistanu spodbuditi dobro upravljanje, vključno z boljšim in preglednim upravljanjem prihodkov od prodaje ogljikovodikov. Ali lahko Komisija potrdi, da bo takšna pomoč prispevala k reševanju težave, ki zadeva sklad za stabilizacijo, in če da, na kakšen način, ter ali se Komisija strinja, da se sporazum o partnerstvu in sodelovanju s Turkmenistanom ne podpiše, dokler mednarodna skupnost ne bo ugotovila občutnega izboljšanja pri upravljanju prihodkov od ogljikovodikov v Turkmenistanu, tudi v okviru sklada za stabilizacijo?</PARA></CONTENT></QUEST>