<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2006-0116">O-0116/06</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložitev: <PERSON ID="23894">Anna Záborská</PERSON> in <PERSON ID="1904">Karin Jöns</PERSON>, v imenu <COMMITTEE COMMID="826">Odbora za pravice žensk in enakost spolov</COMMITTEE></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0116">Zadeva: Nadaljnje spremljanje Resolucije Evropskega parlamenta z dne 5. junija 2003 o raku na dojki v Evropski uniji</OBJECT><CONTENT><PARA>1. Glede na to, da je rak dojke najpogostejša oblika raka pri ženskah v EU, je Evropski parlament v Resoluciji z dne 5. junija 2003 o raku na dojki v Evropski uniji<FNREF FNIDREF="FN1"/> pozval države članice, naj do leta 2008 vzpostavijo pogoje za 25% zmanjšanje smrtnosti zaradi raka dojke in za zmanjšanje trenutnih razlik med državami članicami v stopnjah preživetja raka dojke na 5%. Kaj je Komisija storila, da bi državam članicam pomagala doseči te cilje, in kdaj bo na voljo poročilo Komisije o napredku, ki ga je Evropski parlament zahteval za spomladanski vrh 2006?</PARA><PARA>2. Četrta revidirana izdaja smernic EU o presejalnih pregledih za raka dojke na zahtevo EP, podano v resoluciji iz leta 2003, zdaj vključuje smernice EU o specialističnih enotah za bolezni dojk. V smernicah se priporoča zaposlitev dveh &quot;medicinskih sester za bolezni dojk&quot; na enoto, čeprav soglasje o usposabljanju teh medicinskih sester še ni bilo doseženo. Je Komisija pripravljena podpreti trenutne dejavnosti za oblikovanje strokovnih standardov za medicinske sestre za bolezni dojk ter te standarde in priporočila objaviti v dodatku k četrti izdaji smernic EU, namesto da bi počakala na dokončanje pete izdaje?</PARA><PARA>3. Stališče svetovne zdravstvene organizacije (SZO) je, da samopregledovanje dojk pomembno prispeva k osveščenosti glede zdravja dojk, vendar ni ustrezna alternativa zgodnjemu odkrivanju raka dojke s pomočjo mamografije. Je Komisija na podlagi tega pripravljena izvesti redne in glede na spol specifične informacijske akcije o zdravem življenjskem slogu, v katerih bi poudarila, da samopregledovanje dojk ne more nadomestiti pregledov z mamografijo?</PARA><PARA>4. Za izvedbo organiziranih presejalnih programov za raka dojke v več državah članicah EU15 je bila potrebna obsežna strokovna in logistična pomoč preko programa &quot;Evropa proti raku&quot;. Kakšne načrte ima Komisija, poleg možnosti rabe strukturnih skladov, za zagotavljanje potrebne pomoči pri izvedbi visokokakovostnih presejalnih programov v novih državah članicah EU in državah pristopnicah?</PARA><FN FNID="FN1">  UL C 68 E, 18.3.2004, str. 611.</FN></CONTENT></QUEST>