<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000202">O-000202/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="28514">Kyriacos Triantaphyllides</PERSON>, <PERSON ID="96852">Cornelia Ernst</PERSON>, <PERSON ID="28406">Miguel Portas</PERSON>, <PERSON ID="96858">Marie-Christine Vergiat</PERSON>, <PERSON ID="96735">Patrick Le Hyaric</PERSON><BRK/>v imenu skupine <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000202">Zadeva: Evropska podpora beguncem v Tuniziji</OBJECT><CONTENT><PARA>Od 20. februarja je mejo med Libijo in Tunizijo prečkalo več kot 582.000 ljudi. Velika večina je delavcev migrantov v tranzitu, ki se jim je zaradi prizadevanj mednarodne skupnosti v veliki meri uspelo vrniti domov.</PARA><PARA>Ogromno število ljudi, ki prihajajo iz držav v konfliktih ali ki bežijo pred preganjanjem, pa ostaja v begunskih taboriščih. Urad visokega komisarja OZN za begunce je 1. avgusta 2011 poročal, da je v puščavskih taboriščih na meji med Tunizijo in Libijo še vedno 4425 oseb, ki živijo v izredno hudih razmerah, predvsem zaradi skrajne vročine, puščavskih viharjev in omejenega dostopa do čiste vode, neustreznih sanitarnih razmer in higiene. Edina trajna rešitev zanje bi bila preselitev v tretje države.</PARA><PARA>Odziv držav članic EU glede preselitve je zelo pomanjkljiv, saj so se do sedaj glede tega zavezale le naslednje države: Irska (24), Španija (50), Portugalska (19), Švedska (200), Belgija (25), Finska (70) in Nizozemska (20). Povsem nasprotno je ravnala Norveška, ki se je že julija zavezala, da bo naselila 310 beguncev.</PARA><PARA>Kako Komisija v sodelovanju s Svetom in državami članicami pomaga UNHCR pri preselitvi preostalih beguncev v Tuniziji? Ali lahko Komisija posreduje Parlamentu informacije o naslednjem:</PARA><PARA>- za koliko novih oseb se bodo zavezale države članice?</PARA><PARA>- kako je s sprejemanjem tistih beguncev, katerih primeri so bili že sprejeti?</PARA><PARA>S katerimi konkretnimi ukrepi si Komisija prizadeva preseči zastoj v Svetu glede skupnega evropskega programa za preselitev, o katerem je Parlament že sklenil prvo obravnavo?</PARA></CONTENT></QUEST>