<QUEST><TI><TI-INTRO>USTNO VPRAŠANJE <QREF QID="H-2009-0447">H-0447/09</QREF></TI-INTRO><TI-SESSION>v času vprašanj, na delnem zasedanju decembra 2009</TI-SESSION><TI-RULES-EP>v skladu s členom 116 Poslovnika</TI-RULES-EP><TI-AUTHOR>predložil <PERSON ID="1956">Frank Vanhecke</PERSON></TI-AUTHOR><TI-DEST>za <INST TYPE="CS">Svet</INST></TI-DEST></TI><OBJECT OBJID="OBJ0447">Zadeva: Sankcije proti Kubi</OBJECT><CONTENT><PARA>Svet je 23. junija 2009 sklenil, da odpravi diplomatske sankcije proti Kubi, ki so bile uvedene leta 2003, da bi &quot;olajšali in poglobili&quot; politični dialog s to državo. Svet je v zadevnih sklepih poudaril, da morajo Kubanci biti sami zmožni odločati o svoji prihodnosti in da mora kubanska vlada brezpogojno izpustiti vse politične zapornike.</PARA><PARA>V poročilu, objavljenem novembra 2009, organizacija Human Rights Watch navaja, da se je položaj človekovih pravic še poslabšal in da je več ljudem bila odvzeta prostost pod vladavino Raula Castra kot pod vladavino njegovega brata Fidela. Organizacija poziva EU, naj zahteva, da Kuba izpusti vse politične zapornike v šestih mesecih, ali pa v nasprotnem primeru prepove potovanja pripadnikov režima ali ustavi vlaganja.</PARA><PARA>Ali Svet potrjuje analizo in strategijo organizacije Human Rights Watch? Če je ne, iz katerega razloga? Kdaj Svet pričakuje rezultate političnega dialoga? Če je tako, kdaj bodo sankcije uvedene?</PARA></CONTENT></QUEST>