<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2010-0051">O-0051/10</QREF></TI-INTRO><TI-RULES-EP>v skladu s členom 115 Poslovnika</TI-RULES-EP><TI-AUTHOR>predložila <PERSON ID="26851">Nikolaos Chountis</PERSON> in <PERSON ID="96769">Jürgen Klute</PERSON>, v imenu skupine <GRPOL GRPOLID="2950">GUE/NGL</GRPOL></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0051">Zadeva: Bonitetne agencije</OBJECT><CONTENT><PARA>Kljub dejstvu, da institucije EU priznavajo negativno vlogo bonitetnih agencij v sedanji krizi (KOM(2008)0704), je EU slednjim dodelila pravico, da ocenjujejo ne le podjetja, ampak tudi gospodarstvo držav članic. Tako Uredba (ES) št. 1060/2009<FNREF FNIDREF="FN1"/> pravzaprav formalizira in povečuje naloge bonitetnih agencij, namesto da bi njihove dejavnosti omejila.</PARA><PARA>Ne le, da bonitetne agencije niso uspele napovedati krize na trgu drugorazrednih hipotekarnih posojil, ampak tudi niso objektivno ocenile kreditnega tveganja v vrsti finančnih škandalov. Poleg tega so se podjetja s celega sveta množično pritožila, da bonitetne agencije izsiljujejo plačila honorarjev, kar kaže, da je za delovanje bonitetnih agencij značilna precejšnja nejasnost.</PARA><PARA>Glede na to, da je politično nesprejemljivo in ekonomsko tvegano za EU in njene države članice, da upoštevajo bonitetne ocene zasebnih podjetij in da bonitetne agencije izvajajo gospodarske funkcije, ki v nobenih okoliščinah ne bi smele biti v rokah zasebnih podjetij, katere takojšnje ukrepe namerava sprejeti Komisija, da bi tem agencijam odvzela pravico do ocenjevanja gospodarstva držav članic?</PARA><PARA>Bonitetne agencije je treba temeljito prestrukturirati, zato morajo javni organi odobravati dovoljenja zasebnim bonitetnim agencijam ter jih nadzorovati. Kakšno je stališče Komisije do teh predlogov?</PARA><PARA>Sedaj imajo velike bonitetne agencije sedež v ZDA.<I> </I>Kakšno je stališče Komisije glede javne Evropske bonitetne agencije, da bi rešili navzkrižje interesov, ki ovira postopek ocenjevanja bonitete? </PARA><FN FNID="FN1">  UL L 302, 17.11.2009, str. 1</FN></CONTENT></QUEST>