<QUEST VERSION="2"><TI><TI-INTRO>Vprašanje za ustni odgovor <QREF QID="O-2010-0046">O-0046/2010</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96662">Franziska Katharina Brantner</PERSON>, <PERSON ID="96737">Nicole Kiil-Nielsen</PERSON><BRK/>v imenu skupine <GRPOL GRPOLID="1107">Verts/ALE</GRPOL></TI-AUTHOR><TI-AUTHOR><PERSON ID="1946">Annemie Neyts-Uyttebroeck</PERSON>, <PERSON ID="96874">Alexandra Thein</PERSON>, <PERSON ID="97019">Ivo Vajgl</PERSON>, Baroness <PERSON ID="4529">Sarah Ludford</PERSON>, <PERSON ID="96692">Leonidas Donskis</PERSON><BRK/>v imenu skupine <GRPOL GRPOLID="1119">ALDE</GRPOL></TI-AUTHOR><TI-AUTHOR><PERSON ID="22097">Véronique De Keyser</PERSON><BRK/>v imenu skupine <GRPOL GRPOLID="2949">S&amp;D</GRPOL></TI-AUTHOR><TI-AUTHOR><PERSON ID="96858">Marie-Christine Vergiat</PERSON><BRK/>v imenu skupine <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ0046">Zadeva: Osnutek zakona o izraelskih nevladnih organizacijah</OBJECT><CONTENT><PARA>14. februarja 2010 je izraelska vlada glasovala v podporo zakonodajnemu predlogu z naslovom Zakon o obveznosti razkritja za prejemnike podpore od zunanjih političnih teles – 2010. Po tem, ko je bil ta predlog zakona potrjen na prehodnem glasovanju na plenarnem zasedanju kneseta 17. februarja 2010, je kmalu predvideno dokončno glasovanje o njem.</PARA><PARA>Organizacije civilne družbe so izrazile resno zaskrbljenost zaradi tega zakona, ki od vseh prejemnikov sredstev iz tujine za namene „politične dejavnosti“ v Izraelu zahteva registracijo v registru političnih strank. V zakonu je navedena nejasna opredelitev „politične dejavnosti“, ki zajema vse dejavnosti s ciljem vplivanja na javno mnenje v Izraelu ali vplivanja na katerega koli akterja v katerem koli vladnem organu glede katerega koli elementa notranje ali zunanje politike države Izrael.</PARA><PARA>Zakon bi, če bi bil sprejet, prizadel širok niz civilnodružbenih organizacij v Izraelu in na zasedenih palestinskih ozemljih, vključno z okoljskimi in mirovnimi skupinami, pa tudi organizacije, ki podpirajo človekove pravice. Čeprav so te organizacije v veliki večini že registrirane kot združenja in redno ob popolni preglednosti poročajo o vseh sredstvih, ki jih prejemajo, bi jim lahko nova opredelitev njihovega statusa – kot „politične stranke“ – odvzela legitimnost v javnosti, povečala nadzor države nad njihovimi dejavnostmi in ogrozila njihov karitativni status/status oprostitve davkov, zaradi česar lahko tudi za donatorje iz tujine postane nemogoče, da bi nadaljevali s svojim financiranjem. Neupoštevanje zakona lahko privede do denarne ali celo zaporne kazni.</PARA><PARA>Parlament je v svoji resoluciji z dne 10. marca 2010 (<ANCHOR ID="1" FAMILY="TA" TYPE="P7-TA" YEAR="2010" NUMBER="0054">P7_TA(2010)0054</ANCHOR>) že izrazil zaskrbljenost zaradi pritiska nad nevladnimi organizacijami, ki so prispevale k pripravi Goldstonovega poročila in so bile vključene v nadaljnje preiskave, ter pozval oblasti vseh vpletenih strani, naj se vzdržijo vseh ukrepov, ki omejujejo dejavnosti teh organizacij.</PARA><PARA>Kako se bo visoka predstavnica/podpredsednica Komisije – ob upoštevanju dejstva, da EU zagotavlja neposredno financiranje organizacij za človekove pravice v Izraelu in deluje v skladu s svojimi smernicami o zaščiti zagovornikov človekovih pravic – odzvala na omenjeni predlog zakona? Kakšne utegnejo biti posledice te zakonodaje za evropsko financiranje ter za izraelske in palestinske civilnodružbene organizacije? Kako bo ta zakonodaja vplivala na odnose med EU in Izraelom, še posebej v povezavi s pridružitvenim sporazumom?</PARA></CONTENT></QUEST>