<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000114">O-000114/2011</QREF></TI-INTRO><TI-DEST>za <INST TYPE="CS">Svet</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="28314">Anneli Jäätteenmäki</PERSON>, <PERSON ID="4335">Marielle De Sarnez</PERSON>, <PERSON ID="23691">Jelko Kacin</PERSON>, <PERSON ID="96945">Marietje Schaake</PERSON>, <PERSON ID="1405">Edward McMillan-Scott</PERSON>, Baroness <PERSON ID="4529">Sarah Ludford</PERSON>, <PERSON ID="840">Charles Goerens</PERSON>, <PERSON ID="34235">Stanimir Ilchev</PERSON><BRK/>v imenu skupine <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000114">Zadeva: Stališče EU o Libiji</OBJECT><CONTENT><PARA>EU se je na ljudsko vstajo in civilno vojno v Libiji odzvala oklevaje in pozno. Sredi februarja so se Komisija in libijske oblasti pogajale o okvirnem sporazumu EU-Libija in svežnju finančne pomoči v višini 50 milijonov EUR, medtem ko so Libijci protestirali na ulicah Tripolija in Bengazija. Teden dni kasneje je Svet pozval k dialogu, ki bi ga vodila Libija, da bi razmere umirili. Dan zatem je Gadafi razžalil libijsko ljudstvo, ko ga je imenoval „podgane“ in „ščurki“.</PARA><PARA>EU pred glasovanjem o resoluciji varnostnega sveta Združenih narodov 1973 ni dosegla skupnega stališča o Libiji. Nemčija se je vzdržala, Francija, Združeno kraljestvo in Portugalska pa so glasovale za to resolucijo.</PARA><PARA>Francija in Združeno kraljestvo sta bila vodilna v procesu, medtem ko se je vodja zunanje politike EU, visoka predstavnica Catherine Ashton, v glavnem le odzivala. EU je ostala na stranskem tiru in ni dala bistvenih pobud.</PARA><PARA>1. Na kateri stopnji je visoka predstavnica Catherine Ashton skušala doseči skupno stališče EU o razmerah v Libiji in katere konkretne pobude je dala (na podlagi svojih pristojnosti, določenih v členu 31 Lizbonske pogodbe)? Ali si je visoka predstavnica Ashton prizadevala za uskladitev skupnega stališča EU pred glasovanjem v varnostnem svetu Združenih narodov o resoluciji 1973?</PARA><PARA>2. Razmere v Libiji med Gadafijevimi silami in uporniki so na mrtvi točki. Katere so naslednji koraki, ki jih je treba v bližnji prihodnosti narediti v Libiji?</PARA></CONTENT></QUEST>