<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000169">O-000169/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96710">Jens Rohde</PERSON>, <PERSON ID="96873">Jürgen Creutzmann</PERSON><BRK/>v imenu skupine <GRPOL GRPOLID="1119">ALDE</GRPOL></TI-AUTHOR><TI-AUTHOR><PERSON ID="96648">Philippe Lamberts</PERSON><BRK/>v imenu skupine <GRPOL GRPOLID="1107">Verts/ALE</GRPOL></TI-AUTHOR><TI-AUTHOR><PERSON ID="1129">Catherine Trautmann</PERSON><BRK/>v imenu skupine <GRPOL GRPOLID="2949">S&amp;D</GRPOL></TI-AUTHOR><TI-AUTHOR><PERSON ID="28223">Andreas Schwab</PERSON><BRK/>v imenu skupine <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ000169">Zadeva: Javno naročilo</OBJECT><CONTENT><PARA>Komisija je 17. maja objavila, da je podjetju Microsoft oddala javno naročilo za „nakup Microsoftovih storitev na visoki ravni“, tj. za dobavo osebnih računalnikov za institucije in agencije EU ter prehod na operacijski sistem Windows 7. Skupna tržna vrednost naročila znaša 45 milijonov evrov.</PARA><PARA>V obvestilu o oddaji naročila je bilo navedeno, da je bil uporabljen postopek s pogajanji in da obvestilo o naročilu ni bilo vnaprej objavljeno. V skladu s členom 89 (2) Finančne uredbe je treba za vsa javna naročila zagotoviti zbiranje ponudb iz najširšega močnega kroga ponudnikov, razen če se ne uporabi postopek s pogajanji iz člena 91(1)(d). Potemtakem se lahko postopek s pogajanji uporabi le v posebnih in omejenih okoliščinah. V obvestilu o dodelitvi javnega naročila je navedeno, da je bila v tem primeru utemeljitev za postopek s pogajanji „tehnična“, saj sodelujoči organi že uporabljajo Microsoftove izdelke za del svoje informacijske infrastrukture, zagotavljanje storitev pa je predmet medinstitucionalnega sporazuma o licenciranju, ki ureja izdajanje pravic za zadevne proizvode. Komisija je hkrati vztrajno poudarjala, da postopek s pogajanji ni bil uporabljen zaradi tehnične prisiljenosti v nakup Microsoftovih izdelkov, kar je potrdila tudi v svojem odgovoru na pisno vprašanje <ANCHOR ID="1" FAMILY="WQ" TYPE="P" YEAR="2011" NUMBER="003807">P-003807/2011</ANCHOR>: „Komisija se ne zanaša zgolj na enega ponudnika programske opreme in tudi ni prisiljena sodelovati samo z enim ponudnikom,“.</PARA><PARA>Ali lahko Komisija pojasni, kako lahko trdi, da ne deluje v nasprotju z zastavljenimi cilji politike EU, če zatrjuje, da je bil postopek s pogajanji potreben zaradi tehničnih razlogov, hkrati pa poudarja, da ni prisiljena sodelovati z enim samim ponudnikom? Če so obstajale druge možnosti, zakaj potem ni bil objavljen javni razpis za pridobitev nove programske opreme?</PARA><PARA>V obvestilu o oddaji naročila je navedeno, da je bilo eno izmed meril tudi najnižja cena. Vendar se poraja vprašanje, kako lahko Komisija oceni Microsoftovo ponudbo kot najcenejšo, če ni bil objavljen javni razpis in torej ni bilo nobene alternativne ponudbe?</PARA></CONTENT></QUEST>