<QUEST VERSION="2"><TI><TI-INTRO>Vprašanje za čas za vprašanja <QREF QID="H-2010-0641">H-0641/2010</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-SESSION>Delno zasedanje: januar 2011</TI-SESSION><TI-RULES-EP>Člen 116 poslovnika</TI-RULES-EP><TI-AUTHOR><PERSON ID="28223">Andreas Schwab</PERSON> <GRPOL GRPOLID="2948">(PPE)</GRPOL></TI-AUTHOR></TI><OBJECT OBJID="OBJ0641">Zadeva: Dodelitev finančne podpore EU kitajskim državnim gradbenim koncernom</OBJECT><CONTENT><PARA>Na Poljskem je sedaj v gradnji odsek avtoceste A2 od Varšave do Lodža v skupni dolžini 50 km. Izgradnja odseka se financira z evropsko finančno podporo (strukturni skladi EU) ter s pomočjo posojila EIB. Naročilo za izgradnjo tega odseka avtoceste je poljski generalni direktorat za nacionalne ceste in avtoceste dodelil konzorciju „COVEC“, ki ga sestavljajo kitajski državni gradbeni koncerni. </PARA><PARA>V primerjavi z evropskimi gradbenimi podjetji so bile ponudbene cene kitajskega ponudnika za več kot polovico nižje od stroškov, ki jih je ocenil organ, pristojen za javna naročila, ter za eno tretjino nižje od drugega najcenejšega ponudnika. Kitajski ponudnik je lahko kandidiral na tem natečaju, čeprav evropskim ponudnikom na Kitajskem to ni dovoljeno. Nasprotno ostaja kitajski trg zaprt za skoraj vsakršno tujo konkurenco v gradbenem sektorju.</PARA><PARA>Ali bo Komisija uporabila pravne možnosti, ki so na voljo na podlagi sporazuma o javnih naročilih, ki ga je EU sklenila z nekaterimi tretjimi državami?</PARA><PARA>Ali Komisija meni, da je treba Kitajsko, ki sporazuma o javnih naročilih ni sklenila, obravnavati kot državo, ki je sklenila takšen sporazum?</PARA><PARA>Kaj bo Komisija storila, da bo Kitajsko prepričala, naj se pridruži sporazumu o javnih naročilih?</PARA></CONTENT></QUEST>