<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000103">O-000103/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="28252">Richard Seeber</PERSON>, <PERSON ID="23707">Libor Rouček</PERSON>, <PERSON ID="96695">Radvilė Morkūnaitė-Mikulėnienė</PERSON>, <PERSON ID="96692">Leonidas Donskis</PERSON>, <PERSON ID="28279">Justas Vincas Paleckis</PERSON>, <PERSON ID="96680">Zigmantas Balčytis</PERSON>, <PERSON ID="23746">Vytautas Landsbergis</PERSON>, <PERSON ID="96696">Algirdas Saudargas</PERSON>, <PERSON ID="4436">Gianni Pittella</PERSON>, <PERSON ID="28379">Adam Gierek</PERSON>, <PERSON ID="28123">Louis Grech</PERSON>, <PERSON ID="96753">Jolanta Emilia Hibner</PERSON>, <PERSON ID="28377">Lidia Joanna Geringer de Oedenberg</PERSON>, <PERSON ID="28299">Bogusław Sonik</PERSON>, <PERSON ID="4308">Alejo Vidal-Quadras</PERSON>, <PERSON ID="4262">Jo Leinen</PERSON>, <PERSON ID="1289">Proinsias De Rossa</PERSON>, <PERSON ID="96999">Alexander Mirsky</PERSON>, <PERSON ID="96906">Kyriakos Mavronikolas</PERSON>, <PERSON ID="97018">Theodoros Skylakakis</PERSON>, <PERSON ID="96681">Vilija Blinkevičiūtė</PERSON>, <PERSON ID="97025">Ivari Padar</PERSON>, <PERSON ID="23808">Csaba Sándor Tabajdi</PERSON>, <PERSON ID="97136">Indrek Tarand</PERSON>, <PERSON ID="96694">Rolandas Paksas</PERSON>, <PERSON ID="96693">Juozas Imbrasas</PERSON>, <PERSON ID="28276">Laima Liucija Andrikienė</PERSON>, <PERSON ID="96882">Elisabeth Köstinger</PERSON>, <PERSON ID="40599">Sirpa Pietikäinen</PERSON>, <PERSON ID="28178">Miroslav Mikolášik</PERSON>, <PERSON ID="34234">Antonyia Parvanova</PERSON>, <PERSON ID="23894">Anna Záborská</PERSON>, <PERSON ID="96725">Bas Eickhout</PERSON>, <PERSON ID="97196">Oreste Rossi</PERSON>, <PERSON ID="97230">Kristiina Ojuland</PERSON>, <PERSON ID="1927">Peter Liese</PERSON>, <PERSON ID="28321">Satu Hassi</PERSON>, <PERSON ID="96820">Marisa Matias</PERSON>, <PERSON ID="1253">Hans-Gert Pöttering</PERSON>, <PERSON ID="4554">Chris Davies</PERSON>, <PERSON ID="2002">José Ignacio Salafranca Sánchez-Neyra</PERSON>, <PERSON ID="1263">Elmar Brok</PERSON>, <PERSON ID="28297">Jacek Saryusz-Wolski</PERSON>, <PERSON ID="96901">Krišjānis Kariņš</PERSON>, <PERSON ID="96705">Bendt Bendtsen</PERSON>, <PERSON ID="96652">Alajos Mészáros</PERSON>, <PERSON ID="28477">Fiona Hall</PERSON>, <PERSON ID="28424">Tunne Kelam</PERSON>, <PERSON ID="28617">Inese Vaidere</PERSON>, <PERSON ID="96672">Marita Ulvskog</PERSON>, <PERSON ID="1183">Dagmar Roth-Behrendt</PERSON>, <PERSON ID="96934">Sandra Kalniete</PERSON>, <PERSON ID="28370">Vittorio Prodi</PERSON>, <PERSON ID="96664">Anna Rosbach</PERSON>, <PERSON ID="23785">Andrzej Grzyb</PERSON>, <PERSON ID="28358">Konrad Szymański</PERSON>, <PERSON ID="4393">Mario Mauro</PERSON>, <PERSON ID="96678">Alf Svensson</PERSON>, <PERSON ID="96697">Valdemar Tomaševski</PERSON>, <PERSON ID="96698">Viktor Uspaskich</PERSON></TI-AUTHOR></TI><OBJECT OBJID="OBJ000103">Zadeva: Jedrska varnost v sosednjih državah EU</OBJECT><CONTENT><PARA>Jedrska tragedija na Japonskem je seveda sprožila pomisleke o varnosti obstoječih in prihodnjih jedrskih elektrarn. Svet je 25. marca 2011 sprejel sklep, da bo EU tudi na mednarodni ravni spodbujala uporabo najvišjih standardov za jedrsko varnost ter od sosednjih držav zahtevala izvedbo „stresnih testov“ za obstoječe in načrtovane elektrarne. Trenutno se načrtuje gradnja dveh jedrskih elektrarn v bližini meja EU. Pomanjkljiva preglednost in nesodelovanje z državami članicami EU, ki jih načrti zadevajo, zbujata skrb že v zgodnji razvojni fazi zaradi mogočih kršitev določb številnih mednarodnih konvencij o jedrski varnosti ter predstavljata nevarnost za morsko okolje na področju Baltskega morja. Evropski parlament je v resoluciji z dne 6. julija 2010 o strategiji Evropske unije za regijo Baltskega morja in vlogi makroregij v prihodnji kohezijski politiki poudaril, da morajo države članice EU upoštevati najstrožje varnostne in okoljske standarde in da mora Komisija spremljati in nadzorovati, ali sosednje države sledijo enakemu pristopu in mednarodnim konvencijam, in sicer zlasti tiste, ki načrtujejo gradnjo jedrskih elektrarn blizu zunanjih mej EU.</PARA><PARA>Ali se Komisija strinja, da EU in njene države članice nosijo skupno odgovornost za zagotavljanje in krepitev jedrske varnosti v obstoječih in prihodnjih jedrskih objektih tako v Evropski uniji kot v tretjih državah v njeni neposredni soseščini? Ali Komisija razmišlja, da bi vprašanja jedrske varnosti vključila v zunanjo politiko s sosednjimi tretjimi državami? Ali Komisija v sodelovanju z Mednarodno agencijo za atomsko energijo in drugimi ustreznimi mednarodnimi organi načrtuje uporabo dodatnih instrumentov, ki bodo spodbujali varno širitev jedrske energije na zunanjih mejah EU? Kako namerava Komisija zagotoviti nadzor takih jedrskih elektrarn na zunanjih mejah EU v sodelovanju z Mednarodno agencijo za atomsko energijo in drugimi ustreznimi mednarodnimi organi ter v skladu s konvencijo iz Espooja? Ali namerava Komisija zahtevati ponovno uradno oceno projektov, če ti ne bi ustrezali mednarodnim standardom? Ali bi po mnenju Komisije pravila EU za uvoz električne energije, na primer prepoved uvoza jedrske energije, ki ne dosega priznanih varnostnih standardov („umazana energija“), lahko postala aktivni vzvod za uveljavljanje najvišjih standardov varnosti in zanesljivosti jedrskih elektrarn zunaj EU?</PARA></CONTENT></QUEST>