<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000222">O-000222/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96852">Cornelia Ernst</PERSON>, <PERSON ID="28407">Willy Meyer</PERSON>, <PERSON ID="96858">Marie-Christine Vergiat</PERSON><BRK/>v imenu skupine <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000222">Zadeva: Pridružitev Bolgarije in Romunije k schengenskemu območju</OBJECT><CONTENT><PARA>Svoboda gibanja in odprava kontrol na notranjih mejah je eden največjih dosežkov evropskega integracijskega procesa, ki neposredno zadeva državljane. Romunija in Bolgarija sta v letu 2007 ob pridružitvi k EU sprejeli schengenski pravni red. V skladu s členom 4(2) akta o pridružitvi je preverjanje na podlagi postopkov evalvacije, ali so države članice izpolnile predpisane pogoje za uporabo vseh delov schengenskega pravnega reda (varovanje podatkov, SIS, zračne, zemeljske in morske meje, policijsko sodelovanje in vizumi) predpogoj, da lahko Svet odloči o odpravi kontrol na notranjih mejah s temi državami članicami.</PARA><PARA>Ocenjevanje se začne na zahtevo zadevne države članice in se opravi v pristojnosti delovne skupine Sveta za schengensko evalvacijo. Po končanem postopku ocenjevanja se v končnem poročilu predstavi, ali zadevna država članica izpolnjuje vse predpogoje za praktično uporabo.</PARA><PARA>Svet odloči o integraciji na podlagi soglasne odločitve vseh vlad držav, ki so že del schengenskega območja. V zadnjih letih sta Romunija in Bolgarija storili velik napredek in po poročilih strokovnjakov uspešno zaključili postopek schengenske evalvacije. Tako Parlament v svoji resoluciji z dne 8. junija 2011 kot tudi Svet v svojih sklepih z dne 9. junija 2011 sta potrdila pripravljenost obeh držav na pridružitev k schengenskemu območju. Med zasedanjem Evropskega sveta 24. junija 2011 so se predsedniki držav in vlad dogovorili, da je treba odločitev o njihovi pridružitvi sprejeti najkasneje v septembru 2011. Nato pa sta se dve državi članici med zasedanjem Sveta za Pravosodje in notranje zadeve 22. septembra 2011 odločili zaustaviti ta prizadevanja in sprejem odločitve je bil odložen za nedoločen čas.</PARA><PARA>Romunija in Bolgarija sta s podpisom Pogodbe o pristopu prejeli seznam zahtev in jih izpolnili. Ali Komisija meni, da je pošteno uporabiti dodatna merila, ki od začetka niso bila predvidena, zlasti če upoštevamo, da se ta nova merila razlikujejo od meril, ki so veljala za prejšnje pristope?</PARA><PARA>Odločitev o pridružitvi sta zaustavili dve državi članici. Ali je Komisija spoštovala svojo pravno obveznost glede odločanja o pristopu dveh držav kandidatk takoj, ko izpolnita merila? Kateri bodo naslednji koraki Komisije?</PARA></CONTENT></QUEST>