<QUEST VERSION="2"><TI><TI-INTRO>Vprašanje za ustni odgovor <QREF QID="O-2010-0113">O-0113/2010</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96672">Marita Ulvskog</PERSON>, <PERSON ID="25718">Saïd El Khadraoui</PERSON>, <PERSON ID="97009">Kriton Arsenis</PERSON>, <PERSON ID="28349">Teresa Riera Madurell</PERSON><BRK/>v imenu skupine <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ0113">Zadeva: Novi evropski okvir za otoke v skladu z Lizbonsko pogodbo</OBJECT><CONTENT><PARA>V skladu s členom 174 pogodbe je treba v evropske instrumente in politike vključiti nove posebne ukrepe, da bi prebivalcem evropskih otoških regij omogočili, da bi na pravičen način uživali temeljne svoboščine iz pogodbe. S približevanjem cilju teritorialne kohezije bi morali ti ukrepi otokom omogočiti, da bi odpravili svoje pomanjkljivosti in tudi izkoristili svoje možnosti v zvezi z njihovim posebnim položajem.</PARA><PARA>Komisija je storila pomemben korak, ko je objavila svojo študijo „Ozemlja s posebnimi geografskimi značilnostmi“, saj je treba bolje razumeti resnične razmere otoških regij, vendar pa nekateri od zaključkov v študiji ne temeljijo na trdnih argumentih.</PARA><PARA>Evropski otoki imajo nekaj skupnih značilnosti (omejeno ozemlje, slabša dostopnost, bogati, a krhki ekosistemi, omejena razpoložljivost virov), po katerih se razlikujejo od celine in ki vplivajo na njihov razvoj. Zato je potreben poseben okvir EU (pravni, politični, finančni), ki bo politikam EU omogočil posredovanje v zvezi z otoki in ohranil ustrezno prožnost za odzivanje na njihove razvojne potrebe glede na posamezne primere, vedno v skladu z načelom sorazmernosti.</PARA><PARA>V okviru sedanje regionalne politike nekatere evropske otoške regije zaradi meril o oddaljenosti, in sicer razdalje največ 150 km med obmejnimi pomorskimi regijami, niso upravičene do evropskega financiranja po programih čezmejnega sodelovanja. Takšna omejitev zmanjšuje možnosti otoških regij za medsebojno sodelovanje ali sodelovanje z drugimi morskimi regijami, ki imajo podobne težave in potrebe.</PARA><PARA>Ali Komisija namerava spodbujati poseben okvir za otoke, da bo lahko kohezijska politika, skupaj z drugimi ustreznimi evropskimi politikami s pomembnim teritorialnim vidikom, igrala pomembno vlogo, ki ji je bila določena kot glavnemu evropskemu instrumentu za spodbujanje razvoja vseh regij EU? </PARA><PARA>Utemeljitev tega okvira bi morala biti osnovana na bolj statističnih dokazih. BDP in stopnje brezposelnosti, ki so se doslej uporabljale kot merila upravičenosti, se ne zdijo zadostni, da bi pokazali razmere otokov glede na celino. </PARA><PARA>Ali Komisija razmišlja o vključitvi novih teritorialnih kazalnikov, da bi bolje razumeli razmere evropskih otoških regij v primerjavi s celino?</PARA></CONTENT></QUEST>