<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2010-0045">O-0045/10</QREF></TI-INTRO><TI-RULES-EP>v skladu s členom 115 Poslovnika</TI-RULES-EP><TI-AUTHOR>predložil <PERSON ID="96710">Jens Rohde</PERSON>, v imenu skupine <GRPOL GRPOLID="1119">ALDE</GRPOL></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0045">Zadeva: Varovanje pravne varnosti, svobode izražanja in tiska</OBJECT><CONTENT><PARA>Pri razvoju skupnega pravosodnega območja vzajemnega priznavanja lahko razlike med pravnimi sistemi držav članic vodijo v velike pritiske na temeljne pravice in svoboščine državljanov. Tak primer so tožbe, kjer tožniki vložijo tožbe zaradi razžalitve dobrega imena in časti v državi, kjer pričakujejo najugodnejši izid. Razlike med nacionalnimi zakoni o razžalitvi dobrega imena in časti ter pravili o posebnih pristojnostih v primerih odškodnin in deliktov lahko vodijo k izbiranju najugodnejšega sodišča, ko tožnik vloži tožbo zaradi razžalitve dobrega imena in časti v državi članici, kjer sta zakonodaja ali sodna praksa v zvezi z obrekovanjem najostrejši, še zlasti v državah, kjer velja obrnjeno dokazno breme.</PARA><PARA>1. Ali lahko Komisija predstavi svoje stališče o odnosu med vzajemnim priznavanjem, izbiri najugodnejše države za vložitev tožbe zaradi razžalitve dobrega imena in časti ter varovanju svobode izražanja in medijev? Ali Komisija meni, da je sprejemljivo in smotrno, da so proti tožencem, kot so na primer novinarji, založniki, znanstveniki in drugi, vložene tožbe v drugi državi članici kot v tisti, v kateri so objavili svoja dela, preprosto zato, ker je objavljeno delo dostopno na spletu ali se ga lahko naroči prek spleta v tožnikovi državi stalnega prebivališča? Ali bo Komisija pripravila nov predlog, ki bo zapolnil to vrzel v uredbi Rim II?</PARA><PARA>2. Ali je Komisija pripravljena preučiti možne zakonodajne ukrepe za zagotovitev varovanja pravne varnosti državljanov Evropske unije, kar bi pomenilo, da bi se pri pregonu oseb zaradi razžalitve dobrega imena in časti zaradi podanih izjav kot pravno podlago lahko uporabilo samo zakonodajo države, v kateri je bilo delo prvotno objavljeno, ob spoštovanju zakonite pravice tožene stranke do spoštovanja ugleda?</PARA><PARA>3. Kakšno je stališče Komisija o toženih zaradi razžalitve dobrega imena in časti, ki jim grozijo izjemno dragi pravni postopki v državah, kjer velja obrnjeno dokazno breme, kar jih sili k temu, da se opravičijo in sklenejo poravnavo s plačilom odškodnine preprosto zato, ker tožnik trdi, da se čuti „osebno nadlegovan in čustveno prizadet“?</PARA><PARA>4. Kakšne pobude bi bila pripravljena sprejeti Komisija za zagotavljanje svobode izražanja in tiska fizičnih in pravnih oseb v Evropi, obenem z zakonito pravico do spoštovanja ugleda?</PARA></CONTENT></QUEST>