<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000183">O-000183/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96902">Maria do Céu Patrão Neves</PERSON><BRK/>v imenu skupine <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ000183">Zadeva: Neravnovesja v prehrambni verigi in distribuciji</OBJECT><CONTENT><PARA>Trenutno se večina kmetijskih podjetij sooča z nevzdržno rastjo proizvodnih cen kmetijskih proizvodov in ima velike težave pri prenosu te rasti na kupce, zlasti v velikih distribucijskih verigah. Kratkoročno to ogroža preživetje nekaterih podjetij, obenem pa obstaja nevarnost, da se v različnih državah članicah poruši proizvodna baza, kar bi povečalo problem trgovinske bilance pri uvozu ter odvisnost od nestabilnosti cen zunanjih trgov.</PARA><PARA>Od leta 1996 do danes se je poraba živilskih proizvodov v povprečju povečala za 3,3 % letno, stroški kmetijske proizvodnje za 3,6 % letno, izplačila kmetom pa samo za 2,1 % letno.</PARA><PARA>Glede na zaključke organov za konkurenco v različnih državah članicah obstaja danes vrsta težav v odnosih med agroživilsko industrijo in velikimi distribucijskimi verigami. To neravnovesje se zlasti izrazito kaže pri enostranskih zahtevah v zvezi s pogodbenimi pogoji, znižanjih in drugih ugodnostih, kaznih in odlogu plačil.</PARA><PARA>Vse večja tržna moč velikih distribucijskih verig povzroča postopno zmanjšanje prodajne moči sektorja v razmerju do kupne moči teh skupin, ki določajo cene vzdolž celotne vrednostne verige, od proizvodnje do preskrbe in prodaje na drobno potrošnikom.</PARA><PARA>Kako se namerava Komisija odzvati na tri najnujnejše trenutne izzive: </PARA><PARA>1. potreba po spodbujanju ureditve odnosov med distribucijo in dobavitelji, </PARA><PARA>2. potreba po zakonski ureditvi najbolj problematičnih trgovinskih praks,</PARA><PARA>3. obravnava in preglednost cen (in količin) vzdolž prehrambne verige?</PARA></CONTENT></QUEST>