<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2010-0033">O-0033/10</QREF></TI-INTRO><TI-RULES-EP>v skladu s členom 115 Poslovnika</TI-RULES-EP><TI-AUTHOR>predložil <PERSON ID="1934">Daniel Cohn-Bendit</PERSON>, v imenu skupine <GRPOL GRPOLID="1107">Verts/ALE</GRPOL></TI-AUTHOR><TI-DEST>za Svet</TI-DEST></TI><OBJECT OBJID="OBJ0033">Zadeva: Pobuda Kouchner-Moratinos za priznanje palestinske države</OBJECT><CONTENT><PARA>Francoski in španski minister za zunanje zadeve Bernard Kouchner in Miguel Angel Moratinos sta 22. februarja 2010 Evropsko unijo pozvala, naj se ne zadovolji več zgolj z opozarjanjem, češ da je treba za Bližnji vzhod zarisati dokončno ureditev, temveč naj v regiji odpre resnično politično perspektivo, s tem namenom pa palestinsko državo kolektivno prizna še pred sklenitvijo mirovnega sporazuma.</PARA><PARA>Priznati moramo, da je kljub neuspešnemu procesu iz Annapolisa in konfliktu v Gazi polaganje temeljev palestinske države napredovalo, zahvaljujoč tako reformam predsednika palestinske vlade Salama Fajada, kot tudi podpori mednarodne skupnosti v obliki konference donatorjev za palestinsko državo. A če se proračunski, varnostni in institucionalni temelji palestinske države že postavljajo, pa država potrebuje še politično in mednarodno razsežnost. Ministra Kouchner in Moratinos se zato v skladu z obvezo Evropske unije iz preteklosti, nazadnje izraženo na Svetu za zunanje zadeve 8. decembra 2009, potegujeta za priznanje palestinske države, da bi s tem nepreklicno podprli mirovni proces na Bližnjem vzhodu, ki ga bo treba natančno časovno opredeliti in ga opremiti z resnim pogajalskim mehanizmom, v katerem bodo ustrezno upoštevane napake iz preteklosti.</PARA><PARA>1. Kakšno je stališče visoke predstavnice/podpredsednice Komisije do pobude za priznanje palestinske države kot solidne osnove za obnovitev izraelsko-palestinskih pogajanj za mirovni sporazum?</PARA><PARA>2. Kako namerava iz Evropske unije narediti obveznega in vplivnega partnerja na Bližnjem vzhodu, ki bo odprl pot trdnemu, pravičnemu in trajnemu mirovnemu procesu?</PARA><PARA>3. Glede na to, da Svet za zunanje zadeve 8. decembra 2009 ni formalno podprl sklepov o vzhodnem Jeruzalemu, ki so jih predlagali vodje misij EU na Bližnjem vzhodu, kaj namerava visoka predstavnica storiti, da bodo ti sklepi postali operativni in bodo v prihodnjih mesecih prinesli rezultate?</PARA></CONTENT></QUEST>