<QUEST VERSION="2"><TI><TI-INTRO>Vprašanje za ustni odgovor <QREF QID="O-2010-0109">O-0109/2010</QREF></TI-INTRO><TI-DEST>za <INST TYPE="CS">Svet</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96779">Danuta Maria Hübner</PERSON><BRK/>v imenu <COMMITTEE COMMID="2869">Odbora za regionalni razvoj</COMMITTEE></TI-AUTHOR></TI><OBJECT OBJID="OBJ0109">Zadeva: Stanovanjska politika in politika razvoja mest</OBJECT><CONTENT><PARA>Neformalno srečanje ministrov za stanovanja in razvoj mest je potekalo 21. in 22. junija 2010 v Toledu. Ministri EU so v svojih dveh izjavah potrdili tesno povezavo med stanovanjskimi in urbanističnimi politikami držav članic ter politikami EU o socialni in teritorialni koheziji, zlasti pa pomen politik za boj proti socialni izključenosti, revščini in podnebnim spremembam.</PARA><PARA>Ker 74 % prebivalcev EU živi v mestih, je pomembno, da se v nacionalnih politikah in v politikah EU bolje upoštevajo potrebe mest. Izzive, povezane s podnebnimi spremembami ter z gospodarsko in finančno krizo, bi lahko uspešno rešili samo s sodelovanjem evropskih mest.</PARA><PARA>Na kakšen način nameravajo države članice sodelovati pri oblikovanju urbanistične politike na ravni EU in pri izvajanju celostne strategije za razvoj mest?</PARA><PARA>Kot je navedeno v sklepih srečanja iz Toleda, je aktivna podpora držav članic in Komisije za ambiciozno politiko o energetski učinkovitosti bistvena za doseganje ciljev 20-20-20. Vendar pa se zaenkrat v ta namen premalo uporabljajo strukturni skladi.</PARA><PARA>Na kakšen način nameravajo države članice prispevati k izvajanju nove direktive o energetski učinkovitosti stavb in spodbujati uporabo strukturnih skladov za energetske ukrepe, zlasti v mestih?</PARA></CONTENT></QUEST>