<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2005-0104">O-0104/05</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložitev: <PERSON ID="28409">Raül Romeva i Rueda</PERSON>, <PERSON ID="28234">Angelika Beer</PERSON>, <PERSON ID="2329">Joost Lagendijk</PERSON>, <PERSON ID="4524">Caroline Lucas</PERSON> in <PERSON ID="1833">Marie Isler Béguin</PERSON>, v imenu skupine <GRPOL GRPOLID="1107">Verts/ALE</GRPOL></TI-AUTHOR><TI-DEST>za Svet</TI-DEST></TI><OBJECT OBJID="OBJ0104">Zadeva: Obnova britanskega in francoskega jedrskega orožja</OBJECT><CONTENT><PARA>Maja je bila razkrita odločitev britanskega premierja Tonyja Blaira, da se izvedejo načrti za nadomestitev podmornic na jedrskih pogon Trident z novo generacijo jedrskega orožja. Odločitev je bila sprejeta kljub temu, da bi podmornice Trident lahko plule še naslednjih 20 let. Britanska tovarna jedrskega orožja v Aldermastonu je za naslednja tri leta dobila proračun 2 milijardi funtov. (Za primerjavo: tekoči stroški obrata jedrskega orožja v Aldermastonu so od leta 2000 v tekočih cenah povprečno znašali 300 milijonov funtov na leto.) V tednu po 31. oktobru je britanski obrambni minister John Reid dal pobudo za srečanja s poslanci parlamentarne skupine laburistične stranke, da bi o načrtu razpravljali pred sprejetjem odločitve.</PARA><PARA>Poteza britanske vlade je sledila predhodni odločitvi francoske vlade, da jedrske izstrelke M-45 do leta 2010 nadomesti z novim modelom M-51, da bi povečala svojo jedrsko 'Force de frappe'.</PARA><PARA>Čeprav so te odločitve izključno v pristojnosti nacionalnih vlad, bi imele občutne posledice za vso Evropsko unijo.</PARA><PARA>Tovrstno dejanje povečanega jedrskega oboroževanja bi jasno spodkopalo prizadevanja E3/EU, da bi Iran in druge države odvrnili od pridobivanja jedrskega orožja, ter zavzemanje EU za območja brez jedrskega orožja v različnih predelih sveta. Obenem bi razvrednotilo stališče večine držav članic EU, ki si želijo konec oboroževalne tekme z jedrskim orožjem, in spodkopalo dolgotrajno podporo EU mednarodnemu načelu pravne države, pa tudi sodbo Mednarodnega sodišča z dne 8. julija 1996 o nezakonitosti jedrskega orožja.</PARA><PARA>Kako se predsedstvo EU odziva na stališče, da sta britanska in francoska vlada s tem dejanjem kršili člen VI Pogodbe o neširjenju jedrskega orožja, ki pogodbenice obvezuje, da si v dobri veri prizadevajo za pogajanja o učinkovitih ukrepih za čimprejšnjo ukinitev oboroževalne tekme z jedrskim orožjem in za jedrsko razorožitev ter o pogodbi o splošni in popolni razorožitvi pod strogim in učinkovitim mednarodnim nadzorom?</PARA><PARA>Kako lahko predsedstvo EU upraviči svoje namene, glede na to, da svetovnemu režimu za nadzor nad jedrskim orožjem grozi popoln zlom ter obstaja resna nevarnost oboroževalne tekme z jedrskim orožjem, ob upoštevanju neuspeha pregledne konference NPT in vrha ZN o reformah?</PARA></CONTENT></QUEST>