<QUEST VERSION="2"><TI><TI-INTRO>Vprašanje za čas za vprašanja <QREF QID="H-2011-000045">H-000045/2011</QREF></TI-INTRO><TI-DEST>za <INST TYPE="CS">Svet</INST></TI-DEST><TI-SESSION>Delno zasedanje: februar 2011</TI-SESSION><TI-RULES-EP>Člen 116 poslovnika</TI-RULES-EP><TI-AUTHOR><PERSON ID="97011">Georgios Koumoutsakos</PERSON> <GRPOL GRPOLID="2948">(PPE)</GRPOL></TI-AUTHOR></TI><OBJECT OBJID="OBJ000045">Zadeva: Odziv Evropske unije na dogodke v Egiptu</OBJECT><CONTENT><PARA>Po nedavnih nasilnih političnih dogodkih v Tuniziji in dramatičnih dogodkih, ki se ravno odvijajo v Egiptu – obe državi sta zelo pomembni za Evropsko unijo in sta celo vključeni v evropsko sosedsko politiko – bi bilo najmanj, kar bi lahko pričakoval vsak Evropejec, da se bo Evropa odzvala odločno in enotno, zlasti ker je v veljavi Lizbonska pogodba, ki je Evropski uniji dala institucionalne temelje za enoten in močan nastop na mednarodnem prizorišču. V nasprotju s pričakovanji pa je visoka predstavnica za zunanje zadeve in varnostno politiko le pozno sprejela splošno stališče z nenatančnimi cilji. Štiriindvajset ur kasneje so tri države članice (Nemčija, Francija in Združeno kraljestvo) sprejele podrobnejše in natančnejše skupno mnenje. Povedati je treba, da je do sprejetja tega mnenja prišlo samo dan po zasedanju sveta ministrov za zunanje zadeve Evropske unije. Menim, da je verodostojnost Evropske unije na mednarodnem prizorišču zaradi dosedanjega tovrstnega odzivanja na te dogodke prej omajana kot izboljšana, zlasti v tej regiji, ki je neposredno povezana z evropskimi interesi.</PARA><PARA>Ali je Svet zadovoljen z večglasnimi in neusklajenimi odzivi Evropske unije? Če ni tako, kako namerava ukrepati in katere ukrepe s takojšnjim učinkom namerava sprejeti, da bi preprečil ponavljanje tovrstnih nesprejemljivih dogodkov, ki spodkopavajo in resno ogrožajo vlogo Evropske unije na mednarodnem prizorišču?</PARA></CONTENT></QUEST>