<QUEST VERSION="2"><TI><TI-INTRO>Vprašanje za ustni odgovor <QREF QID="O-2012-000065">O-000065/2012</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR>Baroness <PERSON ID="4529">Sarah Ludford</PERSON>, <PERSON ID="28266">Sophia in 't Veld</PERSON>, <PERSON ID="39713">Renate Weber</PERSON>, <PERSON ID="28246">Alexander Alvaro</PERSON>, <PERSON ID="96872">Nadja Hirsch</PERSON>, <PERSON ID="96670">Louis Michel</PERSON><BRK/>v imenu skupine <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000065">Zadeva: Biometrični potni listi</OBJECT><CONTENT><PARA>Leta 2004 sprejeta Uredba Sveta (ES) št. 2252/2004 o standardih za varnostne značilnosti in biometrične podatke v potnih listih in potovalnih dokumentih, ki jih izdajo države članice, je bila pomemben korak za zagotovitev varnejših potnih listov ter za vzpostavitev zanesljivejše povezave med potnimi listi in njihovimi imetniki, s čimer naj bi bila zagotovljena večja varnost pred zlorabami potnih listov in potovalnih dokumentov.</PARA><PARA>Vendar pojem varnosti potnih listov ne zajema zgolj potnih listov, pač pa celoten proces – od predložitve dokumentov, potrebnih za izdajo potnega lista, do zbiranja biometričnih podatkov ter preverjanja in ugotavljanja istovetnosti na mejnih prehodih. Povečanje varnosti potnih listov je brezsmiselno, če se hkrati ne odpravijo šibke točke v drugih delih verige.</PARA><PARA>Evropski parlament je med naknadnim pregledom uredbe leta 2008 opozoril, da je še vedno zelo malo izkušenj pri uporabi teh novih tehnologij in da še vedno obstajajo pomisleki glede:</PARA><PARA>– zanesljivosti in uporabnosti prstnih odtisov otrok in starejših oseb,</PARA><PARA>– ravni zaupanja v postopek zbiranja biometričnih podatkov,</PARA><PARA>– morebitnih pomanjkljivosti v sistemih identifikacije in stopenj napak v posameznih državah članicah ter</PARA><PARA>– različnih dokumentov, ki jih je treba predložiti za pridobitev potnega lista, in načina izdaje teh dokumentov (po angleško t.i. <I>breeder documents</I>).</PARA><PARA>Zato je bila uvedena klavzula o ponovnem pregledu vsaka tri leta, da bi omogočili izvedbo potrebnih študij (ki jih je Parlament zahteval za posamična področja).</PARA><PARA>Ali lahko Komisija pove, če so že na voljo rezultati omenjenih študij? Ali namerava ponovno oceniti pravila glede na težave v več državah članicah? (Na primer v Franciji, kjer je izdanih 6,5 milijona biometričnih potnih listov, naj bi jih bilo od 500.000 do 1.000.000 ponarejenih, ker naj bi bili pridobljeni na podlagi lažnih dokumentov. Rezultati testa, ki ga je izvedla lokalna uprava mesta Roermond (Nizozemska), pa so pokazali, da za 21 % od 448 primerov odvzetih prstnih odtisov ni mogoče ugotoviti istovetnosti, kar pomeni, da niso uporabni.)</PARA></CONTENT></QUEST>