<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000326">O-000326/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96736">Jan Philipp Albrecht</PERSON>, <PERSON ID="96821">Rui Tavares</PERSON>, <PERSON ID="28409">Raül Romeva i Rueda</PERSON>, <PERSON ID="96815">Judith Sargentini</PERSON><BRK/>v imenu skupine <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ000326">Zadeva: Čezmejni učinki zakonodaje tretjih držav in zakonodaja EU o varstvu podatkov</OBJECT><CONTENT><PARA>Zakonodaja tretjih držav utegne imeti čezmejne učinke, ki lahko neposredno vplivajo na podjetja in državljane na ozemlju EU. Ta zakonodaja je lahko v nasprotju z zakonodajo EU, na primer na področju varstva osebnih podatkov. Različni ameriški zakoni – o zdravstvenem varstvu (Medicare Act), izpolnjevanju davčnih obveznosti ameriških državljanov, ki so imetniki bančnih računov v tujini (FATCA), o nadzoru sodelovanja posameznikov s tujimi obveščevalnimi službami (FISA) in boju proti terorizmu (Patriot Act) – zahtevajo posredovanje osebnih podatkov, shranjenih v Evropi, oblastem ZDA.</PARA><PARA>1. Ali Komisija meni, da lahko zakonodaja tretje države, na primer navedena ameriška zakonodaja, dejansko prevlada nad zakonodajo EU o varstvu podatkov ter pravicah in jamstvih, ki jo EU nudi državljanom in podjetjem? Ali je Komisija seznanjena z drugimi primeri zakonodaje tretjih držav z čezmejnimi učinki, ki je v nasprotju z zakonodajo EU o varstvu osebnih podatkov in sorodnimi pravicami?</PARA><PARA>2. Ali meni, da posredovanje osebnih podatkov tretjim državam, kot se zahteva v navedenih primerih zakonodaje ZDA, pomeni kršitev zadevne zakonodaje EU o varstvu podatkov? </PARA><PARA>3. Kako bo nemudoma ukrepala, da bi ta vprašanja obravnavala z ustreznimi organi ZDA, in na kakšen način namerava zaščititi in zastopati interese državljanov EU ter podjetij s sedežem v EU?</PARA><PARA>4. Katere takojšnje ukrepe bo sprejela, da bi zagotovila učinkovito izvrševanje predpisov EU o varstvu osebnih podatkov in da zakonodaja tretje države ne bi prevladala nad zakonodajo EU ter tako izničila pravic in jamstev, ki jih ta zagotavlja?</PARA><PARA>5. Ali ne bi morala ZDA pozvati, naj osebnih podatkov ne zahtevajo od podjetij, temveč naj se v zvezi s tem obrnejo na države, pri tem pa izraziti podporo preprečevanju davčnih utaj in izogibanja plačil davkov?</PARA><PARA>6. Se strinja, da izvajanje zakona FATCA ne bi bilo potrebno, če bi ZDA sprejele samodejno izmenjavo informacij, kakor je opredeljena v direktivi EU o obdavčitvi dohodka od prihrankov, ki bi jo bilo treba razširiti na druge oblike dohodkov?</PARA></CONTENT></QUEST>