<QUEST VERSION="2"><TI><TI-INTRO>Vprašanje za čas za vprašanja <QREF QID="H-2011-000098">H-000098/2011</QREF></TI-INTRO><TI-DEST>za <INST TYPE="CS">Svet</INST></TI-DEST><TI-SESSION>Delno zasedanje: marec 2011</TI-SESSION><TI-RULES-EP>Člen 116 poslovnika</TI-RULES-EP><TI-AUTHOR><PERSON ID="99419">Charalampos Angourakis</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ000098">Zadeva: Vaje bojnih skupin</OBJECT><CONTENT><PARA>Grške oborožene sile so 3. in 4. februarja 2011 v četrti Argyroupoli v mestu Kilkis pod poveljstvom 71. letalske brigade v okviru bojnih skupin EU izvedle vajo za razgon demonstracij s kodnim imenom „Kalimahos“. Vojaki, ki so predstavljali demonstrante, so nosili transparente z napisi „Go home, we want peace“ in skandirali „Freedom“, iz česar je mogoče sklepati, da je bila ta vaja namenjena razgonu miroljubnih in protiimperialističnih demonstracij. Ta vaja je del usposabljanja za pripravo bojnih skupin EU in Natovih enot na razgon ljudskih demonstracij ter temelji na prednostnih nalogah nove doktrine Nata in SZVP. Pri tej in prejšnjih podobnih vajah je bilo jasno, da so usmerjene proti prebivalstvu Grčije in drugih držav.</PARA><PARA>Ali Svet obsoja te vaje za razgon in zadušitev ljudskih demonstracij? Kdaj namerava odpraviti bojne skupine EU in prenehati s posredovanji zunaj Evrope?</PARA></CONTENT></QUEST>