<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2010-0071">O-0071/10</QREF></TI-INTRO><TI-RULES-EP>v skladu s členom 115 Poslovnika</TI-RULES-EP><TI-AUTHOR>predložila <PERSON ID="2247">Mathieu Grosch</PERSON>, <PERSON ID="28393">Luis de Grandes Pascual</PERSON> in <PERSON ID="33982">Marian-Jean Marinescu</PERSON>, v imenu skupine <GRPOL GRPOLID="2948">PPE</GRPOL></TI-AUTHOR><TI-DEST>za Svet</TI-DEST></TI><OBJECT OBJID="OBJ0071">Zadeva: Zaprtje evropskega zračnega prostora zaradi islandskega oblaka pepela</OBJECT><CONTENT><PARA>Z zaprtjem velikega dela evropskega zračnega prostora (od 15. do 21. aprila) po izbruhu vulkana Eyjafjallajökull na Islandiji so nastale nevzdržne razmere, zaradi česar sta resne posledice utrpela letalski sektor (potniki, letalske družbe, letališča) in celotno gospodarstvo.</PARA><PARA>Kako Svet ocenjuje krizno upravljanje in usklajeni evropski pristop ter ustrezne instrumente, ki so bili sprejeti? Ali se ne bi morali evropski ministri za promet in Evropska komisija na prvem kriznem srečanju sestati že v zgodnejši fazi? Kakšno je trenutno stanje v zvezi s tremi različnimi zračnimi prostori? Te posebne zračne prostore bi morali uvesti že na samem začetku, ne pa v celoti zapreti evropski zračni prostor. </PARA><PARA>Več milijonov potnikov ni moglo nikamor. Kako Svet ocenjuje stanje pravic potnikov, še zlasti vrzeli, s katerimi se soočajo evropski državljani ob uveljavljanju svojih pravic pri neevropskih prevoznikih, za katere ne velja evropska zakonodaja? </PARA><PARA>Letalske družbe se soočajo z najhujšo gospodarsko krizo v zgodovini letalskega prometa. Z zaprtjem evropskega zračnega prostora so utrpele ogromne izgube, njihov finančni položaj pa se bo zaradi tega nedvomno poslabšal. Ali Svet v ta namen predvideva kakršnakoli nadomestila ali druga sredstva? V skladu s kakšnimi konkretnimi merili bi bila ta nadomestila koristna (število potnikov in letov itd.)?</PARA><PARA>Ali se Svet strinja, da bi morala pobuda enotno evropsko nebo (SES) v takšnih posebnih razmerah omogočiti boljše usklajevanje med državami članicami? Kako nameravajo države članice spoštovati dokaj kratki rok za izvedbo? Kako poteka izdelava ali izvajanje prve faze SES II, ki naj bi bila predvidoma zaključena konec leta 2010? Ali so države članice že začele izvajati drugo fazo SES II? Ali ni nujno treba imenovati evropskega koordinatorja za SES?</PARA></CONTENT></QUEST>