<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000210">O-000210/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96736">Jan Philipp Albrecht</PERSON>, <PERSON ID="96821">Rui Tavares</PERSON>, <PERSON ID="96815">Judith Sargentini</PERSON>, <PERSON ID="28253">Eva Lichtenberger</PERSON>, <PERSON ID="28409">Raül Romeva i Rueda</PERSON>, <PERSON ID="96676">Christian Engström</PERSON><BRK/>v imenu skupine <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ000210">Zadeva: Direktiva o hrambi podatkov</OBJECT><CONTENT><PARA>Komisija v ocenjevalnem poročilu o direktivi o hrambi podatkov (Direktiva 2006/24/ES), ki ga je predložila 18. aprila 2011, ugotavlja, da so v zakonodaji za prenos na področju omejitve namena, dostopa do podatkov, obdobij hrambe, varovanja in varnosti podatkov ter statistike velike razlike, da tri države članice kršijo direktivo, ker so zakonodajo za prenos razveljavila njihova ustavna sodišča, in da je proti tem državam uveden ali jim grozi sodni postopek, podoben postopek pa ni bil predlagan za države, za katere je Komisija ugotovila, da so jo prenesle slabo, tako da državljanom ni zagotovljeno ustrezno varstvo temeljnih pravic.</PARA><PARA>V direktivi ni popolnoma usklajen pristop na področju hrambe podatkov in niso ustvarjeni enotni pogoji delovanja za ponudnike.</PARA><PARA>Po mnenju evropskega nadzornika za varstvo podatkov je direktiva o hrambi podatkov v nasprotju s temeljno pravico do zasebnosti in varstva podatkov ter bi bila lahko oblikovana tako, da bi manj posegala v zasebnost.</PARA><PARA>1.  Na kakšni osnovi Komisija meni, da ni pravno obvezana, da direktivo razveljavi, ko pa v ocenjevalnem poročilu ni mogla dokazati, da je potrebna?</PARA><PARA>2.  Na kakšni osnovi Komisija v ocenjevalnem poročilu zavrača koncept ohranitve podatkov („hitra zamrznitev“)?</PARA><PARA>3.  Zakaj Komisija še vedno namerava proti nekaterim državam članicam začeti postopek zaradi neizpolnitve obveznosti, če meni, da je treba direktivo revidirati, posledično pa tudi nacionalne zakonodaje za prenos?</PARA><PARA>4.  Irsko vrhovno sodišče je dovolilo, da se zakon o hrambi podatkov izpodbija pred Evropskim sodiščem: kdaj Komisija pričakuje, da bo slednje odločilo, ali je direktiva o hrambi podatkov zakonita ali ne?</PARA></CONTENT></QUEST>