<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000192">O-000192/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="28246">Alexander Alvaro</PERSON>, <PERSON ID="39713">Renate Weber</PERSON>, Baroness <PERSON ID="4529">Sarah Ludford</PERSON>, <PERSON ID="97086">Sonia Alfano</PERSON>, <PERSON ID="96670">Louis Michel</PERSON>, <PERSON ID="28266">Sophia in 't Veld</PERSON>, <PERSON ID="28208">Nathalie Griesbeck</PERSON>, <PERSON ID="97203">Ramon Tremosa i Balcells</PERSON>, <PERSON ID="96872">Nadja Hirsch</PERSON>, <PERSON ID="96710">Jens Rohde</PERSON><BRK/>v imenu skupine <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000192">Zadeva: Direktiva o hrambi podatkov</OBJECT><CONTENT><PARA>Komisija je 18. aprila 2011 predložila svoje ocenjevalno poročilo o direktivi o hrambi podatkov (Direktiva 2006/24/ES). V poročilu je navedla, da:</PARA><PARA>– so v zakonodaji za prenos na področju omejitve namena, dostopa do podatkov, obdobij hrambe, varovanja in varnosti podatkov in statistike velike razlike;</PARA><PARA>– tri države članice kršijo direktivo, ker so zakonodajo za prenos razveljavila njihova ustavna sodišča;</PARA><PARA>– je proti trem državam, ki kršijo direktivo, uveden ali jim grozi sodni postopek, podoben postopek pa ni bil predlagan za države, za katere je Komisija ugotovila, da so jo prenesle slabo, tako da državljanom ni zagotovljeno ustrezno varstvo temeljnih pravic;</PARA><PARA>– direktiva ni popolnoma uskladila pristopa na področju hrambe podatkov in ni ustvarila enotnih pogojev delovanja za ponudnike.</PARA><PARA>Po mnenju evropskega nadzornika za varstvo podatkov je direktiva o hrambi podatkov v nasprotju s temeljno pravico do zasebnosti in varstva podatkov ter bi bila lahko oblikovana tako, da bi manj posegala v zasebnost.</PARA><PARA>1. Na kakšni osnovi Komisija meni, da ni pravno obvezana, da direktivo razveljavi, ko pa v ocenjevalnem poročilu ni mogla dokazati, da je potrebna?</PARA><PARA>2. Na kakšni osnovi Komisija v ocenjevalnem poročilu zavrača koncept ohranitve podatkov („hitra zamrznitev“)?</PARA><PARA>3. Zakaj Komisija še vedno namerava proti nekaterim državam članicam začeti postopek zaradi neizpolnitve obveznosti, če meni, da je treba direktivo revidirati, posledično pa tudi nacionalne zakonodaje za prenos?</PARA><PARA>4. Irsko vrhovno sodišče je dovolilo, da se zakon o hrambi podatkov izpodbija pred Evropskim sodiščem: kdaj Komisija pričakuje, da bo slednje odločilo, ali je direktiva o hrambi podatkov zakonita ali ne?</PARA></CONTENT></QUEST>