<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2009-0148">O-0148/09</QREF></TI-INTRO><TI-RULES-EP>v skladu s členom 115 Poslovnika</TI-RULES-EP><TI-AUTHOR>predložil <PERSON ID="28131">Anna Hedh</PERSON>, v imenu <COMMITTEE COMMID="2875">Odbora za državljanske svoboščine, pravosodje in notranje zadeve</COMMITTEE>, <PERSON ID="23866">Edit Bauer</PERSON>, v imenu <COMMITTEE COMMID="2877">Odbora za pravice žensk in enakost spolov</COMMITTEE></TI-AUTHOR><TI-DEST>za Svet</TI-DEST></TI><OBJECT OBJID="OBJ0148">Zadeva: Trgovina z ljudmi</OBJECT><CONTENT><PARA>Trgovina z ljudmi je moderna oblika suženjstva, za organiziran kriminal pa izjemno dobičkonosen posel. Po ocenah Europola za leto 2009 se trgovina z ženskami za spolno izkoriščanje ni zmanjšala, povečuje pa se trgovina zaradi prisilnega dela. Z začetkom veljavnosti Lizbonske pogodbe bo predstavljen nov predlog, ki bo nadomestil predlog Komisije za okvirni sklep Sveta o preprečevanju trgovine z ljudmi in boju proti njej ter o varstvu žrtev.</PARA><PARA>1. Ali se Svet strinja, da bi moral biti pristop EU na tem področju osredotočen na človekove pravice, celovit, da je treba pozornost nameniti zunanjim odnosom, politiki vračanja in ponovnega vključevanja, socialnim zadevam, socialnemu vključevanju, preseljevanju in azilu ter da bi moral pristop temeljiti na naslednjih prvinah:</PARA><PARA>a. višina kazni in sankcij za tiste, ki imajo dobiček od trgovine z ljudmi, vključno s pravnimi osebami, bi morala odražati resnost kaznivega dejanja in imeti preprečevalen učinek;</PARA><PARA>b. dodatni ukrepi bi morali biti osredotočeni na varstvo žrtev, pri čemer bi bilo treba ustrezno upoštevati položaj mladoletnih žrtev, tudi tako, da pomoč žrtvam ni pogojena in da ni nikoli pomembno, ali žrtev privoli v izkoriščanje;</PARA><PARA>c. za zmanjševanje povpraševanja bi bili dodatni ukrepi lahko osredotočeni tudi na uporabnike storitev ljudi, s katerimi se trguje;</PARA><PARA>d. vsakršne določbe o pristojnosti bi morale biti usklajene z osnutkom okvirnega sklepa o preprečevanju in reševanju sporov o pristojnosti v kazenskih postopkih.</PARA><PARA>2. Ali namerava Svet izboljšati usklajevanje podatkov tako, da bi zaprosil Eurojust, Europol in agencijo Frontex, naj v posvetovanju z Agencijo za temeljne pravice, Inštitutom za enakost spolov in nevladnimi organizacijami vsako leto objavijo skupno poročilo o trgovini z ljudmi, ter tako, da bi podprl oblikovanje enotnega obrazca za države članice in tretje države za zbiranje podatkov o trgovini z ljudmi?</PARA><PARA>3. Katere konkretne ukrepe predvideva Svet za učinkovitejše preprečevanje trgovine z ljudmi?</PARA></CONTENT></QUEST>