<QUEST><TI><TI-INTRO>USTNO VPRAŠANJE <QREF QID="H-2010-0105">H-0105/10</QREF></TI-INTRO><TI-SESSION>v času vprašanj, na delnem zasedanju marca 2010</TI-SESSION><TI-RULES-EP>v skladu s členom 116 Poslovnika</TI-RULES-EP><TI-AUTHOR>predložil <PERSON ID="28584">Georgios Toussas</PERSON></TI-AUTHOR><TI-DEST>za <INST TYPE="CS">Svet</INST></TI-DEST></TI><OBJECT OBJID="OBJ0105">Zadeva: "Obnovljena strategija" ZDA v Afganistanu</OBJECT><CONTENT><PARA>Zveza Nato je ob aktivni podpori Evropske unije in SZVP v okviru "obnovljene ameriške strategije" ameriškega predsednika Baracka Obame, prejemnika Nobelove nagrade za mir, sprožila operacijo Mustarak, največjo ofenzivo od začetka vojaških operacij ZDA in njihovih zaveznikov v Afganistanu. Samo nekaj dni po začetku se operacija že lahko ponaša s krvavimi izidi. Zakrivila je najmanj petnajst smrtnih žrtev med civilnim prebivalstvom v pokrajini okoli Mardže. Sile Nata trdijo, da gre za napako, medtem ko afganistanske sile priznavajo, da je bil cilj izbran in odgovornost za žrtve prevračajo na talibane. S temi žrtvami se bo še povečalo število ubitih civilistov, ki po podatkih OZN samo za leto 2009 znaša 2412, vsi pa so bili žrtve okupacijskih Natovih sil v Afganistanu. </PARA><PARA>Ali Svet obsoja najnovejši poboj in nove žrtve med Afganistanci? Ali se bo odzval na poziv miroljubnih sil in zahteval umik vseh tujih čet iz Afganistana?</PARA></CONTENT></QUEST>