<QUEST VERSION="2"><TI><TI-INTRO>Vprašanje za čas za vprašanja <QREF QID="H-2011-000006">H-000006/2011</QREF></TI-INTRO><TI-DEST>za <INST TYPE="CS">Svet</INST></TI-DEST><TI-SESSION>Delno zasedanje: januar 2011</TI-SESSION><TI-RULES-EP>Člen 116 poslovnika</TI-RULES-EP><TI-AUTHOR><PERSON ID="99419">Charalampos Angourakis</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ000006">Zadeva: Nove provokacije Izraela proti palestinskemu ljudstvu</OBJECT><CONTENT><PARA>Izraelska kopenska vojska in letalstvo sta v zadnjih dneh v Gazi izvedla pravi val morilskih napadov, zaradi katerih se iz dneva v dan veča število mrtvih in ranjenih med palestinskim civilnim prebivalstvom, ki že trpi zaradi okupacije in gospodarske osamitve, vsiljenih s strani Izraela, ki celo ribičem onemogoča izhod na morje. Bombardiranje znotraj Gaze, ki je namenjeno ustrahovanju palestinskega ljudstva, se je neprestano odvijalo tudi med božičnimi in novoletnimi prazniki, zlasti na področju zelene črte in zidu, ki ga je zgradil Izrael. Hkrati je treba opozoriti na nezakonito pridržanje tisočerih političnih ujetnikov, med katerimi so tudi ženske in otroci, ki so že vrsto let zaprti v izraelskih ječah v nemogočih razmerah. </PARA><PARA>Ali namerava Svet obsoditi te nove izraelske provokacije, usmerjene proti palestinskemu ljudstvu, in priznati obstoj suverene in neodvisne enotne palestinske države na ozemlju, ki je od leta 1967 pod okupacijo in katere prestolnica je vzhodni Jeruzalem? Ali namerava zahtevati takojšnjo izpustitev palestinskih političnih zapornikov, zaprtih v izraelskih ječah?</PARA></CONTENT></QUEST>