<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2008-0085">O-0085/08</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložil <PERSON ID="23705">Miroslav Ouzký</PERSON>, v imenu <COMMITTEE COMMID="815">Odbora za okolje, javno zdravje in varnost hrane</COMMITTEE></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0085">Zadeva: Pregled Priporočila 2001/331/ES o določitvi najmanjših meril za okoljske inšpekcijske preglede v državah članicah</OBJECT><CONTENT><PARA>Komisija je 14. novembra objavila Sporočilo (KOM(2007)0707) o pregledu Priporočila 2001/331/ES o določitvi najmanjših meril za okoljske inšpekcijske preglede v državah članicah. V priporočilu je med drugim navedeno:</PARA><PARA>– Informacije, ki so jih predložile države članice o tem, kako izvajajo priporočilo, so bile nepopolne ali pa jih je bilo težko primerjati.</PARA><PARA>– Med državami članicami so še vedno velike razlike pri tem, kako nacionalni, regionalni in lokalni organi v EU izvajajo okoljske inšpekcijske preglede. </PARA><PARA>– Področje uporabe priporočila je neustrezno in ne pokriva mnogih pomembnih dejavnosti, kot je Natura 2000, ter nadzora nezakonitih pošiljk odpadkov.</PARA><PARA>– Inšpekcijski načrti se v mnogih primerih niso izvedli, kjer pa obstajajo, pogosto niso javno dostopni.</PARA><PARA>Dobro in enakomerno izvajanje prava varstva okolja je nujno. Če ni tako, to pomeni neizpolnjevanje pričakovanj javnosti in slabitev ugleda Skupnosti kot učinkovitega varuha okolja.</PARA><PARA>Lahko torej Komisija pojasni:</PARA><PARA>1. Zakaj želi le spremeniti priporočilo in ne predlaga, da se prevzame navedba o predložitvi predloga za direktivo o okoljskih inšpekcijskih pregledih v priporočilu?</PARA><PARA>2. Zakaj se je namesto tega odločila za postopen pristop in predlaga, da se zahteve za okoljske inšpekcijske preglede priložijo obstoječim direktivam posamezno – ta postopek pa bo gotovo dolgotrajen?</PARA><PARA>3. Zakaj ni pripravljena uporabiti direktive za opredelitev izrazov, kot so „inšpekcijski pregled“ in „revizija“, za katere prizna, da jih, če so opredeljeni v priporočilu, „države članice … tolmačijo različno“?</PARA><PARA>4. Zakaj ni pripravljena preoblikovati mreže Evropske unije za izvajanje in uveljavljanje okoljske zakonodaje v učinkovito okoljsko inšpekcijsko službo EU, ki bi imela pravico zahtevati sodelovanje organov držav članic, saj je oblikovanje takšne službe navsezadnje edini način, da bi se Komisija osvobodila odvisnosti od organov, ki si jih prizadeva nadzorovati?</PARA></CONTENT></QUEST>