<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2006-0105">O-0105/06</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložitev: <PERSON ID="1263">Elmar Brok</PERSON> in <PERSON ID="1224">Karl von Wogau</PERSON>, v imenu <COMMITTEE COMMID="808">Odbora za zunanje zadeve</COMMITTEE> </TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0105">Zadeva: Evropska unija in revizijska konferenca Konvencije o biološkem in toksičnem orožju (BTWC) leta 2006</OBJECT><CONTENT><PARA>Šesta revizijska konferenca Konvencije o biološkem in toksičnem orožju iz leta 1972 (BTWC) bo potekala v Ženevi od 20. novembra do 8. decembra 2006. Evropska unija je 27. februarja 2006 dosegla soglasje o Skupnem ukrepu v zvezi z BTWC, 20. marca 2006 pa je Svet EU sprejel Skupno stališče o revizijski konferenci Konvencije o biološkem in toksičnem orožju (BTWC) leta 2006. Konvencija o biološkem in toksičnem orožju (BTWC) od držav članic zahteva izvajanje nacionalne zakonodaje. Ob upoštevanju teh sklepov: <BRK/></PARA><PARA>Ali je Komisija preverila, če   so države članice uvedle nacionalno zakonodajo, skladno s Konvencijo   o biološkem in toksičnem orožju (BTWC)? <BRK/></PARA><PARA>Komisija trenutno pripravlja   sporočilo o stanju pripravljenosti EU ob grožnjah biološkega terorizma   in zeleno knjigo o splošnem odkrivanju bioloških nevarnosti. Kakšna   je povezava med tema pobudama in nacionalnimi strategijami, ki so jih   razvile države članice za izpolnjevanje obveznosti iz Konvencije o biološkem   in toksičnem orožju (BTWC)?  <BRK/></PARA><PARA>Kakšen je prispevek   Komisije k pobudi G8 za globalno partnerstvo na področju biološke varnosti?   Ali so na tem področju že sprejeti programi? Če so programi že sprejeti,   kakšna je sedanja in prihodnja raven finančnih obveznosti v teh programih?</PARA></CONTENT></QUEST>