<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000132">O-000132/2011</QREF></TI-INTRO><TI-DEST>za <INST TYPE="CS">Svet</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96821">Rui Tavares</PERSON>, <PERSON ID="96858">Marie-Christine Vergiat</PERSON>, <PERSON ID="96852">Cornelia Ernst</PERSON>, <PERSON ID="28514">Kyriacos Triantaphyllides</PERSON>, <PERSON ID="28134">Eva-Britt Svensson</PERSON>, <PERSON ID="96748">Cornelis de Jong</PERSON><BRK/>v imenu skupine <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000132">Zadeva: Politika o ponovnem sprejemu in spremljanje</OBJECT><CONTENT><PARA>Svet je v stockholmskem programu pozval Komisijo, naj predstavi oceno sporazumov EU o ponovnem sprejemu in tekočih pogajanjih. Komisija je 23. februarja 2011 predstavila sporočilo o oceni sporazumov EU o ponovnem sprejemu in o prihodnji strategiji zanje. Svet namerava na junijski seji 2011 sprejeti sklepe o tem sporočilu.</PARA><PARA>Sporazume o ponovnem sprejemu kritizirajo zlasti civilna družba, zagovorniki človekovih pravic in Evropski parlament, saj ne spoštujejo človekovih pravic ponovno sprejetih oseb. Načelo nevračanja je temelj mednarodnega prava človekovih pravic in ga je treba spoštovati. Države članice pa ga v obdobju po napadih 11. septembra 2001 niso v celoti spoštovale. Kakor je poudarila Komisija, popolni podatki o ponovnem sprejemu niso na voljo in ni mehanizma za spremljanje, kaj se kasneje zgodi z osebami, ki so bile ponovno sprejete.</PARA><PARA>Zdi se, da je treba opraviti splošno revizijo politike EU o ponovnem sprejemu, da bi odpravili njene napake.</PARA><PARA>– Ali bo Svet junija predstavil revidirano politiko o ponovnem sprejemu?</PARA><PARA>– Ali bo Svet sledil priporočilom 10 do 15 Komisije za krepitev jamstva človekovih pravic v sporazumih o ponovnem sprejemu, zlasti o spremljanju stanja ponovno sprejetih oseb in o suspenzivni klavzuli za primere kršitev temeljnih pravic?</PARA><PARA>– Ali bo Svet zahteval, da se zbere več statističnih in drugih podatkov, zlasti o obdelavi prošenj za azil ponovno sprejetih oseb, da se vzpostavi koristna podlaga za oceno izvrševanja sporazumov o ponovnem sprejemu?</PARA><PARA>– Ali bo Svet zagotovil, da bo politika o ponovnem sprejemu pregledna in da bo javnost imela dostop do dvostranskih izvedbenih protokolov?</PARA><PARA>– Kako se namerava Svet odzvati na druga priporočila Komisije, zlasti o oceni konkretne potrebe po nacionalni klavzuli za tretje države?</PARA></CONTENT></QUEST>