<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000076-R01">O-000076/2011/rev.1</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96734">Franziska Keller</PERSON>, <PERSON ID="4385">Hélène Flautre</PERSON>, <PERSON ID="4531">Jean Lambert</PERSON>, <PERSON ID="28409">Raül Romeva i Rueda</PERSON>, <PERSON ID="96815">Judith Sargentini</PERSON><BRK/>v imenu skupine <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ000076">Zadeva: Odziv na migracijske tokove v severni Afriki in južnem Sredozemlju</OBJECT><CONTENT><PARA>Val političnih revolucij v severni Afriki spremljajo tudi migracijski tokovi, saj ljudje bežijo pred nestabilnostjo in nasiljem. V posebnem primeru Libije so sedanje razmere povzročile velika gibanja beguncev, ki bežijo iz te države. V skladu z mnenjem, med drugim UNHCR in IOM, so "zmogljivosti sprejema" obmejnih držav Alžirije, Tunizije in Egipta že dosegle svoje meje, zaradi nevarnih notranjih razmer v obmejnih državah Čadu, Nigerju in Sudanu pa se zdi regionalni sprejem beguncev v teh državah skoraj nemogoč. Poleg tega se poroča tudi, naj bi približno 7000 tunizijskih in 300 libijskih beguncev prispelo na obalo Lampeduse.</PARA><PARA>Ali lahko, glede na to, da ta gibanja povzročajo pritisk na solidarnost tako do sosednjih držav kakor v Evropski uniji, Komisija pojasni:</PARA><PARA>Ali je Komisija pripravljena predstaviti predlog za potrditev sklepa Sveta, ki določa "obstoj množičnega prihoda razseljenih oseb", kakor določa člen 5 direktive o začasni zaščiti iz leta 2001? Če tega ne namerava storiti, ali lahko Komisija navede, zakaj zavzema stališče, da trenutne razmere v Severni Afriki (Libija) ne sodijo v področje uporabe zgoraj navedene direktive in ali Komisija lahko tudi pojasni, kdaj meni, da razmere sodijo v področje uporabe te direktive?</PARA><PARA>Kaj namerava storiti, da bi pomagala državam na tem območju, kot sta Tunizija in Egipt, pri obvladovanju razmer in pri podpori tistim, ki ne morejo zapustiti regije in bi lahko potrebovali mednarodno zaščito, ter tistim, ki jih je UNHCR že priznal kot begunce, zlasti prebivalcem podsaharske Afrike?</PARA><PARA>Kako bo Komisija zagotovila, da se tistim, ki bežijo pred konfliktom, zagotovi možnost, da zaprosijo za mednarodno zaščito?</PARA><PARA>– Kaj namerava storiti glede na izjemno ranljiv položaj mladoletnikov brez spremstva, ki naj bi prišli na Lampeduso, da se zagotovi ustrezna zaščita te skupine?</PARA><PARA>– Kaj namerava storiti glede premestitve in ponovne naselitve oseb, ki bežijo pred konfliktom, v EU in v različnih državah članicah, zlasti glede prosilcev, ki potrebujejo mednarodno zaščito? </PARA><PARA>– Kaj namerava storiti, da bi vzpostavila učinkovitejše solidarnostne mehanizme med državami članicami, da bi omogočili ponovno naselitev tistih, ki bežijo pred konfliktom in prihajajo v Sredozemsko območje?</PARA><PARA>– Kaj namerava dolgoročno storiti, da zagotovi vzpostavitev skupnega azilnega sistema EU do leta 2012?</PARA></CONTENT></QUEST>