<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2010-0006">O-0006/10</QREF></TI-INTRO><TI-RULES-EP>v skladu s členom 115 Poslovnika</TI-RULES-EP><TI-AUTHOR>predložila <PERSON ID="28134">Eva-Britt Svensson</PERSON>, v imenu <COMMITTEE COMMID="2877">Odbora za pravice žensk in enakost spolov</COMMITTEE></TI-AUTHOR><TI-DEST>za Svet</TI-DEST></TI><OBJECT OBJID="OBJ0006">Zadeva: Peking +15 - izhodišča Organizacije združenih narodov za ukrepanje na področju enakosti spolov</OBJECT><CONTENT><PARA>Evropska unija si že več kot pol stoletja prizadeva za enako obravnavanje žensk in moških. Člen 2 Pogodbe določa, da Unija spodbuja enakost med moškimi in ženskami, pri tem pa se uporablja vrsta instrumentov, vključno z zakonodajo, predlogi politik in proračunskimi obveznostmi. Za oceno učinkovitosti različnih instrumentov za doseganje enakosti spolov so potrebni primerljivi statistični podatki, ki so razčlenjeni glede na spol.</PARA><PARA>Enakost spolov bo mogoče doseči samo, če si bomo za to prizadevali na vseh ravneh. Na mednarodni ravni je največji napredek viden v okviru pekinških izhodišč Organizacije združenih narodov. Osnova za delo četrte svetovne konference o ženskah v Pekingu leta 1995 je bilo temeljno načelo, po katerem se človekove pravice žensk in deklet priznavajo kot neodtujljiv ter sestavni in neločljiv del splošnih človekovih pravic. Petnajst let pozneje je napredek na svetovni ravni dosežen samo na nekaterih področjih, ki so bila opredeljena v pekinških izhodiščih za ukrepanje.</PARA><PARA><LIST TYPE="UL"><ITEM>Kako lahko Evropska unija pomaga pri delu OZN na področju enakosti spolov?</ITEM><ITEM>Kako lahko kazalniki enakosti spolov, razviti na ravni EU za spremljanje napredka izvajanja pekinških izhodišč za ukrepanje, prispevajo k mehanizmom spremljanja iz lizbonske strategije po letu 2010?</ITEM><ITEM>Kako bi morali biti povezani kazalniki EU in prihodnji načrt Komisije za enakost spolov?</ITEM><ITEM>Kako lahko ukrepamo na področjih, kjer trenutno še ni kazalnikov na ravni EU – človekove pravice žensk, ženske in mediji ter ženske in okolje?</ITEM></LIST></PARA></CONTENT></QUEST>