<QUEST VERSION="2"><TI><TI-INTRO>Vprašanje za ustni odgovor <QREF QID="O-2010-0077">O-0077/2010</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="28193">Jean-Paul Gauzès</PERSON><BRK/>v imenu skupine <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ0077">Zadeva: Bonitetne agencije</OBJECT><CONTENT><PARA>Veliko kritike je bilo namenjene vlogi, ki so jo med sedanjo krizo odigrale bonitetne agencije. Podcenjevale so kreditno tveganje, povezano s strukturiranimi kreditnimi proizvodi, in pogosto svojih ocen niso dovolj hitro prilagodile vedno slabšim tržnim razmeram. Zaradi krize so se pojavili veliki dvomi glede sistema bonitetnih agencij. Na nekatere od teh pomislekov je odgovorila Uredba (ES) št. 1060/2009<FNREF FNIDREF="FN1"/> Evropskega parlamenta in Sveta z dne 16. septembra 2009 o bonitetnih agencijah. </PARA><PARA>Uredba sicer obravnava nadzorne vidike, preglednost in vprašanje navzkrižja interesov, ne odgovarja pa na naslednja pomembna vprašanja:</PARA><PARA>1. Ocenjevanje državnega dolga. Ali se zdi Komisiji razumljivo, da imajo bonitetne agencije, ki niso nujno pregledne ali odgovorne, tako ogromen vpliv na gospodarstva EU? Kako namerava Komisija reševati to težavo? Ali se bo Komisija spoprijela s tem, da bonitetne agencije ne nosijo odgovornosti v povezavi z ocenami, ki jih pripravljajo?</PARA><PARA>2. Oligopolna struktura trga bonitetnih agencij. Ali Komisija soglaša s tem, da je treba povečati konkurenco na trgu bonitetnih agencij? Kako bi bilo mogoče okrepiti obstoječe evropske bonitetne agencije ali spodbuditi nastanek novih?</PARA><FN FNID="FN1">  UL L 302, 17.11.2009, str. 1</FN></CONTENT></QUEST>