<QUEST VERSION="2"><TI><TI-INTRO>Vprašanje za ustni odgovor <QREF QID="O-2010-0180">O-0180/2010</QREF></TI-INTRO><TI-DEST>za <INST TYPE="CS">Svet</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96747">Arnaud Danjean</PERSON>, <PERSON ID="28474">Ioannis Kasoulides</PERSON>, <PERSON ID="1263">Elmar Brok</PERSON>, <PERSON ID="2002">José Ignacio Salafranca Sánchez-Neyra</PERSON>, <PERSON ID="2341">Michael Gahler</PERSON>, <PERSON ID="96788">Krzysztof Lisek</PERSON>, <PERSON ID="97968">Andrey Kovatchev</PERSON><BRK/>v imenu skupine <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ0180">Zadeva: Regija Sahel</OBJECT><CONTENT><PARA>Razmere v regiji Sahel v Sahari so se v zadnjih letih precej poslabšale in vse bolj ogrožajo varnost držav v regiji in varnost Evropske unije. Terorizem in čezmejni organiziran kriminal se povečujeta v tej regiji, ki je blizu mejam Evrope. V zadnjih treh letih je Al Kajda v islamskem Magrebu večkrat napadla evropske državljane in je v Nigerju, Maliju in Mavretaniji celo usmrtila več britanskih in francoskih državljanov. Al Kajda je nedavno ponovila svoja neposredna opozorila in grožnje proti evropskim interesom. Različne vrste trgovine na tem območju (droge, orožje, tihotapljenje ljudi) so dosegle zaskrbljujočo raven. Te nezakonite dejavnosti ogrožajo države v regiji in neposredno vplivajo tudi na ozemlje Evropske unije, saj je Evropa ena glavnih prejemnic pretoka drog in cigaret ter trgovine z ljudmi, ki potekata prek regije Sahel. Te sedanje grožnje kažejo, da je treba povečati zavezo Evropske unije v regiji. </PARA><PARA>Precejšnje prizadevanje je že bilo vloženo v smislu tehnične pomoči: Komisija in generalni sekretariat Sveta sta sprejela pristop k tej regiji, ki združuje razvoj in varnost, bile so napotene misije na to področje ter opredeljeni projekti v okviru desetega Evropskega razvojnega sklada in instrumenta za stabilnost. Poleg tega so nekatere države članice sprožile ukrepe za sodelovanje z zadevnimi državami v regiji. Ti ukrepi so koristni, vendar ne zadoščajo za reševanje izzivov, s katerimi se sooča regija.</PARA><PARA>Evropska unija lahko stori več. EU bi morala vzpostaviti poseben politični dialog z državami v regiji in spodbujati sodelovanje med različnimi regionalnimi akterji. To zahteva politično vključevanje na najvišji ravni. Za spremljanje takšnega vključevanja bi morala EU uporabiti širok nabor instrumentov v okviru celovite strategije, ki temelji na političnih, varnostnih in razvojnih izzivih. Ti instrumenti bi morali zagotoviti izvajanje politik za trajnostni razvoj in izgradnjo zmogljivosti države.</PARA><PARA>Kako namerava Svet uvrstiti to vprašanje na dnevni red in spodbuditi sprejetje skupne evropske strategije za regijo Sahel?</PARA></CONTENT></QUEST>