<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000186">O-000186/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96820">Marisa Matias</PERSON>, <PERSON ID="96741">Sabine Wils</PERSON>, <PERSON ID="26851">Nikolaos Chountis</PERSON><BRK/>v imenu skupine <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000186">Zadeva: Stališče EU pred srečanjem generalne skupščine Združenih narodov na visoki ravni o nenalezljivih boleznih</OBJECT><CONTENT><PARA>Zaradi štirih glavnih nenalezljivih bolezni – bolezni srca in ožilja, rak, kronične pljučne bolezni in sladkorna bolezen – po vsem svetu umrejo trije ljudje od petih, velika pa je tudi družbena in gospodarska škoda. Leta 2004 je bilo 75 % od 35 milijonov umrlih zaradi nenalezljivih bolezni v svetu starejših od 60 let, večina z nizkimi in srednje visokimi dohodki. Bolezni srca in ožilja ter bolezni dihal so najpogostejši vzroki smrti v EU. Danes je v Evropi obolelih za kronično obstruktivno pljučno boleznijo 30 milijonov ljudi. Vsako leto v EU ugotovijo približno 3,4 milijona novih primerov raka, ocenjuje pa se, da bo leta 2025 v Evropi sladkorna bolezen prizadela 29 milijonov ljudi.</PARA><PARA>Nenalezljive bolezni so svetovna nevarnost, za katero je potreben globalni odziv. Zato je generalna skupščina Združenih narodov maja 2010 sklicala srečanje na visoki ravni o preprečevanju in nadzoru nenalezljivih bolezni, ki bo 19. in 20. septembra 2011 in na katerem bodo sodelovali voditelji držav in vlad. Zelo pomembno je, da EU prispeva k uspešnemu izidu vrhunskega srečanja za zaustavitev svetovne epidemije nenalezljivih bolezni.</PARA><PARA>Glede na to, da nosi Evropa najvišje breme nenalezljivih bolezni v svetu, s katerimi ukrepi namerava Komisija zagotoviti, da bo EU imela vodilno vlogo pri razvijanju pravične strategije na vrhunskem srečanju o nenalezljivih boleznih septembra 2011?</PARA><PARA>Nadalje, katere ukrepe bo sprejela Komisija, da bi zagotovila plodno izvajanje izidov vrhunskega srečanja v Evropski uniji? </PARA></CONTENT></QUEST>