<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2004-0057">O-0057/04</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložitev: <PERSON ID="4332">Philippe Morillon</PERSON>, v imenu <COMMITTEE COMMID="821">Odbora za ribištvo</COMMITTEE></TI-AUTHOR><TI-DEST>za Komisijo</TI-DEST></TI><OBJECT OBJID="OBJ0057">Zadeva: Ribiško gospodarstvo in vprašanje goriva</OBJECT><CONTENT><PARA>Cena goriva za potrebe ribištva se je v zadnjih osmih letih zelo spremenila in se je v letih med 1996 in 2004 povečala za 82% (z 0,17 €/liter na 0,31 €/liter). Cena goriva v precejšnji meri vpliva na obratovalne stroške. V primeru plovila z vlečnimi mrežami dolžine 16-20 m tako izguba bruto presežka lahko znaša od - 2,5% do -42,1% glede na poslovne rezultate za leto 2003. Opozoriti je treba, da je bilo v tem obdobju zabeleženih kar nekaj porastov cen plinskega olja (2000, 2002, 2004). Posledice so še toliko hujše, ker istočasno nastopa več dejavnikov (v glavnem trije): gorivo, padec cen in upadanje deleža lastnih sredstev. Takšne so bile razmere poleti 2004.</PARA><PARA>Predhodna kriza iz let 1993-1994, še hujša zaradi trajnega padca cen, povezanega s prekomerno zadolženostjo lastnikov ladij, je sprožila verigo dogodkov: konec dejavnosti za plovila (včasih najmodernejša);  razrez plovil in prestrukturiranje lastnikov ladij; konec ribolovnih aktivnosti v več pristaniščih; izguba delovnih mest, vezanih na ribolov, in stranski učinki na gospodarski položaj okoliških manjših regij; vpad števila dijakov in študentov v pomorskih šolah in zmanjšanje števila mladih mornarjev; manjši ugled ribiškega poklica; oslabitev upravnih in finančnih struktur v ribiškem sektorju.</PARA><PARA>Uradno stališče Skupnosti, skoraj v celoti usmerjeno v &quot;trajnostno upravljanje ribolovnih virov v dobro prihodnjih generacij&quot;, obmolkne takoj, ko nastopijo krizne razmere. Ob tem ne gre pozabiti nezaupanja, ki ga ribiški sektor izkazuje evropskim institucijam in ga potrdi ob vsakih volitvah (nezaupanja, ki se seveda še stopnjuje v težkih časih). Razmere so dejansko paradoksalne, saj bi bile brez SRP z zemljevida izbrisana cela ribiška območja.</PARA><PARA>Ali se Komisija obvezuje, da bo priskočila na pomoč hudo prizadetim območjem? Ali  namerava Komisija oblikovati predloge, ki bodo v kriznih časih omogočali intervencije Evropskega sklada za ribištvo oziroma katere koli druge načine in ki bodo resnična osnova za zagotavljanje prihodnosti območjem, ki nimajo druge alternative? </PARA></CONTENT></QUEST>