<QUEST VERSION="2"><TI><TI-INTRO>Vprašanje za ustni odgovor <QREF QID="O-2010-0210">O-0210/2010</QREF></TI-INTRO><TI-DEST>za <INST TYPE="CS">Svet</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="4385">Hélène Flautre</PERSON><BRK/>v imenu skupine <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ0210">Zadeva: Stanje direktive o postopkih</OBJECT><CONTENT><PARA>Poročilo Komisije za Parlament in Svet o izvajanju direktive z dne 1. decembra 2005 o minimalnih standardih glede postopkov za priznanje ali odvzem statusa begunca v državah članicah (KOM(2010)0465) je bilo predloženo 8. septembra 2010.</PARA><PARA>To poročilo jasno prikazuje neenakosti med postopki za azil držav članic, kar hkrati dokazuje, da je treba nujno spremeniti direktivo iz leta 2005 (2005/85/ES).</PARA><PARA>Hkrati so nekatere države članice izrazile svoje pomisleke glede usklajenega pristopa, kar je povzročilo popolno zamrznitev razprav in pogajanj o tem poročilu ter spodkopalo sam cilj vzpostavitve skupnega azilnega sistema v EU do leta 2012.</PARA><PARA>Med srečanji poročevalca, poročevalcev v senci in Komisije je bilo spoznano, da manjkajo pomembne informacije iz precejšnjega števila držav članic, udeleženih v izvajanje direktive iz leta 2005. To pa otežuje pomoč Komisije Svetu za reševanje odprtih vprašanj, ki ovirajo pogajanja.</PARA><PARA>Ali lahko Svet opredeli odprta vprašanja, nujna za doseg skupnega stališča o direktivi o postopkih, vključno z dokazi številnih držav članic, da se bodo ponovno začela pogajanja o tem osrednjem delu svežnja o azilu in bo dosežen ciljni datum?</PARA></CONTENT></QUEST>