<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2008-0067">O-0067/08</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložila <PERSON ID="1985">Pervenche Berès</PERSON>, v imenu <COMMITTEE COMMID="813">Odbora za ekonomske in monetarne zadeve</COMMITTEE></TI-AUTHOR><TI-DEST>za Svet</TI-DEST></TI><OBJECT OBJID="OBJ0067">Zadeva: Odgovor EU na izziv državnih premoženjskih skladov</OBJECT><CONTENT><PARA>Rast državnih premoženjskih skladov, investicijskih instrumentov v lasti vlad, ki vlagajo presežke državnih sredstev, je hitra, prav tako pa politične polemike in morebitna tveganja, ki jih povzročajo.</PARA><PARA>Zaradi krize na trgu hipotekarnih posojil in njenih posledic je vloga državnih premoženjskih skladov nepričakovano postala jasnejša. Pojavile so se nove priložnosti zanje, med drugim so nekateri pred stečajem rešili nekatere večje banke. </PARA><PARA>Ali Svet meni, da je zaradi različnih nacionalnih pobud potrebno usklajevanje na ravni EU, da bi poenotili predpise držav članic in ustvarili resnično enake pogoje za vse, ob tem pa omogočili učinkovito in pravočasno ukrepanje v primeru, da bi bili prizadeti občutljivi sektorji? Ali se glede na to Svet strinja, da bi morala Komisija preučiti pobude v državah članicah in preveriti, ali so skladne z zakonodajo EU? Ali ne bi bilo primerno, da bi objektivno ocenili različna orodja, ki so na voljo (npr. zahteve po preglednosti, glasovalne pravice državnih premoženjskih skladov, posebne, zlate delnice, pravice delničarjev), in na ravni EU oblikovali pristop za občutljive sektorje, ki bi presegel nacionalne meje? Kaj Svet meni o sistemu registracije teh skladov?</PARA><PARA>V kolikšni meri bi bilo po mnenju Sveta treba razjasniti člen 58 Pogodbe o ES, ki predvideva omejitve pretoka kapitala in plačil zaradi javnega reda ali miru, da bo zagotavljal popolno združljivost z interesi EU in popolno delovanje notranjega trga?</PARA><PARA>Kako naj EU ravna na svetovni ravni? Ali naj utira poti k svetovnemu pristopu do državnih premoženjskih skladov, se zavzema za najboljše primere iz prakse in se navsezadnje posveti vzajemni odprtosti trgov? </PARA><PARA>Kaj Svet meni o tem, da EU vnaprej opredeli trdno stališče in vztraja pri njem, zlasti v pogajanjih na svetovni ravni?</PARA><PARA>In kaj meni o temeljitem premisleku o delovanju svetovnih trgov ter predlogih na ustreznih mednarodnih forumih?</PARA><PARA>Ali Svet meni, da je treba ukrepati glede naftnih monarhij, ki poslabšujejo že tako neuravnotežen menjalni tečaj evra in dolarja, saj se nafta prodaja v dolarjih, izkupiček pa se nato prek državnih premoženjskih skladov vlaga v evrska sredstva?</PARA></CONTENT></QUEST>