<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2008-0122">O-0122/08</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložila <PERSON ID="1952">Jan Marinus Wiersma</PERSON>, <PERSON ID="28279">Justas Vincas Paleckis</PERSON> in <PERSON ID="33990">Adrian Severin</PERSON>, v imenu skupine <GRPOL GRPOLID="1103">PSE</GRPOL>, <PERSON ID="23782">Jacek Protasiewicz</PERSON></TI-AUTHOR><TI-DEST>za Svet</TI-DEST></TI><OBJECT OBJID="OBJ0122">Zadeva: Pristop EU do Belorusije - Vstopni vizumi</OBJECT><CONTENT><PARA>Trojka EU je po parlamentarnih volitvah v Belorusiji 29. septembra 2008 povabila beloruskega zunanjega ministra Sergeja Martinova na srečanje ob robu zasedanja Sveta za splošne zadeve in zunanje odnose. Svet je na srečanju, ki je potekalo 13. septembra v Luxembourgu, sklenil, da za obdobje šestih mesecev prekliče vizumske omejitve za beloruske uradnike, da bi na ta način spodbudili dialog z belorusko vlado.</PARA><PARA>Parlament je v svoji resoluciji <ANCHOR ID="1" FAMILY="TA" TYPE="P6-TA" YEAR="2008" NUMBER="0470">P6_TA(2008)0470</ANCHOR> z dne 9. oktobra 2008 dal vedeti, da je ta sklep in druge pobude Sveta in Komisije za okrepitev sodelovanja z Belorusijo pripravljen podpreti kot del pristopa, ki  bi temeljil na strogem pozitivnem pogojevanju.  Parlament je prav tako pozval beloruske oblasti, naj odstranijo vizumske ovire za poslance Evropskega parlamenta pri vstopu v njihovo državo.</PARA><PARA>1. Ali lahko Svet navede, katere pobude je sprejel po 13. oktobru za okrepitev dialoga z Belorusijo in kakšne konkretne rezultate so te prinesle?</PARA><PARA>2. Ali je Svet določil izrecne cilje, ki bi morali biti izpolnjeni za podaljšanje preklica vizumske prepovedi, kot je na primer reforma zakona o množičnih medijih, kot je v svoji resoluciji zahteval Evropski parlament? Ali namerava Svet v svoj dialog z oblastmi v polni meri vključiti tudi demokratično opozicijo?</PARA><PARA>3. Ali Svet ve, da v nasprotju z izjavami beloruskega veleposlaništva v Bruslju poslancem Evropskega parlamenta še vedno niso bili odobreni vizumi za vstop v Belorusijo? Ali se Svet strinja, da bi se morala beloruska vlada v zameno za preklic vizumske prepovedi za beloruske uradnike zavezati, da bo zakonodajalcem EU omogočila popolni dostop na svoje ozemlje in da ne bo omejevala njihove svobode pri srečevanju z državljanskimi in političnimi skupinami? Ali je Svet pripravljen opozoriti na to vprašanje v svojem dialogu z beloruskimi oblastmi?</PARA><PARA>4. Ali je Svet seznanjen, da beloruska vlada na žalost še vedno ovira počitniške programe za otroke, ki so bili žrtve černobilske nesreče? Ali je Svet proti beloruskim oblasti sprejel ukrepe za odpravo teh ovir?</PARA></CONTENT></QUEST>