<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2008-0101">O-0101/08</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložila <PERSON ID="4740">Marco Cappato</PERSON>, <PERSON ID="28411">Ignasi Guardans Cambó</PERSON>, <PERSON ID="28176">Jeanine Hennis-Plasschaert</PERSON>, <PERSON ID="39713">Renate Weber</PERSON>, <PERSON ID="28273">Ona Juknevičienė</PERSON>, <PERSON ID="4529">Baroness Sarah Ludford</PERSON>, <PERSON ID="28246">Alexander Alvaro</PERSON>, <PERSON ID="28266">Sophia in 't Veld</PERSON> in <PERSON ID="37324">Adina-Ioana Vălean</PERSON>, v imenu skupine <GRPOL GRPOLID="1119">ALDE</GRPOL></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0101">Zadeva: Vpliv varnostnih ukrepov v letalstvu ter naprav za skeniranje telesa na človekove pravice, zasebnost, varstvo podatkov in osebno dostojanstvo</OBJECT><CONTENT><PARA>Evropska komisija je predlagala, da bi se med dovoljene metode za pregledovanje potnikov na letališčih EU uvrstile tudi naprave za skeniranje telesa (t. i. &quot;body scanners&quot;), to so naprave, ki uporabljajo tehnologijo radijskih valov ekstremno visokih frekvenc in ki omogočajo izredno natančno slikanje oseb, kot če bi bile gole, tudi spolovil. Ta ukrep resno vpliva na temeljne človekove pravice, na primer pravico do zasebnosti, varstva podatkov in osebnega dostojanstva.</PARA><PARA>Ali se Komisija ne strinja, da:</PARA><PARA>– ta predlog resno vpliva na temeljne človekove pravice, pravico do zasebnosti, varstva podatkov in dostojanstva, kar je treba ovrednotiti z oceno učinka na človekove pravice, kakor je določeno v sporočilu o skladnosti predlogov Komisije z Listino o temeljnih pravicah, in da bi se bilo treba posvetovati z evropskim nadzornikom za varstvo podatkov, kot je predvideno v odstavku 2 člena 28 uredbe (ES) št. 45/2001<FNREF FNIDREF="FN1"/>, pa tudi z delovno skupino iz člena 29 in Agencijo za temeljne pravice?</PARA><PARA>– ta predlog presega zgolj tehnične ukrepe v civilnem letalstvu in se ne more pregledati po postopku komitologije, pa tudi pravna podlaga za to je očitno neustrezna, saj varnostna vprašanja spadajo v tretji steber; in da so metode, zahteve in postopki za preglede tesno prepleteni in bi jih bilo treba pregledati hkrati, zahtevajo pa tudi popoln demokratični nadzor Evropskega parlamenta?</PARA><PARA>– ta predlog v demokratični družbi odpira vprašanja glede sorazmernosti in potrebnosti, tako da EU in države članice postavlja pred možnost sodnih postopkov zaradi kršenja človekovih pravic in temeljnih svoboščin, pa tudi obsojanja organizacij za človekove pravice na nacionalni, evropski in mednarodni ravni?</PARA><PARA>– bi moral predlog temeljiti na poglobljenih tehničnih in znanstvenih raziskavah o razpoložljivi in razvijajoči se tehnologiji, tako kot na primer za tekočine, in da je treba opraviti raziskave o morebitnem vplivu na zdravje potnikov?</PARA><PARA>– bi bilo treba spodbuditi široko, pregledno in odprto razpravo, pri kateri bi imeli besedo potniki, zainteresirane strani in institucije na ravni EU in nacionalni ravni, saj je to občutljivo vprašanje, ki posega na področje temeljnih državljanskih pravic?</PARA><PARA>– zaradi navedenih razlogov osnutek ukrepa presega izvedbene pristojnosti iz temeljnega instrumenta, ni skladen z njegovim ciljem in vsebino in pri tem nista upoštevani načeli subsidiarnosti in sorazmernosti?</PARA><FN FNID="FN1">  UL L 8, 12.1.2001, str. 1.</FN></CONTENT></QUEST>