<QUEST VERSION="2"><TI><TI-INTRO>Vprašanje za ustni odgovor <QREF QID="O-2012-000077">O-000077/2012</QREF></TI-INTRO><TI-DEST>za <INST TYPE="CS">Svet</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="4519">Claude Moraes</PERSON>, <PERSON ID="96916">Rita Borsellino</PERSON>, <PERSON ID="96886">Rosario Crocetta</PERSON>, <PERSON ID="96911">Tanja Fajon</PERSON><BRK/>v imenu skupine <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ000077">Zadeva: Nadaljnji ukrepi po obisku odbora LIBE na Siciliji in Lampedusi</OBJECT><CONTENT><PARA>Delegacija odbora Evropskega parlamenta LIBE je obiskala Sicilijo od 24. do 26. novembra 2011, da bi opazovala centre za migrante. Po obisku so bile italijanske oblasti zaprošene za nadaljnje informacije, ki pa jih doslej že niso sporočile. Medtem so našli pet mrtvih v čolnih, ki so prevažali stotine ljudi, ki so prispeli v Lampeduso od 17. marca 2012. 74 somalijskih migrantov so tri dni zadrževali na tunizijski ribolovni ladji južno od Lampeduse, preden so jih poslali nazaj v Tunizijo. Ali lahko Svet, med drugim prek zahteve italijanskim oblastem, zagotovi podrobne informacije zlasti v zvezi z:</PARA><PARA>- nedavnimi prihodi in tem, kako se je ravnalo v kriznih razmerah; kar zadeva Lampeduso, ali lahko Svet navede datume prihoda in število migrantov; osebe, ki so nastanjene v posameznem centru, ter transferje z Lampeduse v druge centre na celini; pravnim okvirom in razlogi za razglasitev pristanišča Lampedusa za „nevarno“ za migrante in ali lahko pričakujemo, da se bo ta odločitev ponovno pretehtala, ter kdaj; časovnim okvirom za ponovno izgradnjo centra na Lampedusi in pravnim okvirom ter razlogi za njegovo zaprtje za medije in delegacijo Svet Evrope, ter tem, ali in kdaj se bo ta odločitev ponovno pretehtala;</PARA><PARA>- pravnim okvirom za centre CIE (centri za pridržanje) in CARA (sprejemni centri) ter razlogi, zakaj se prosilcev za azil iz centrov CIE ne premesti v centre CARA po tem, ko zaprosijo za azil; podrobnimi podatki v zvezi z obdelavo prošenj za azil ter izidi reševanja teh prošenj;</PARA><PARA>- besedilom sedanjih in predhodnih sporazumov med Italijo ter Tunizijo in Libijo ter o natančnih informacijah o njihovem izvajanju v praksi, zlasti po obisku italijanskega ministrskega predsednika v Libiji januarja 2012;</PARA><PARA>- informacijami o upravljanju centrov CIE in CARA na Siciliji, kar zadeva namestitev struktur in pogodbene izvajalce; s tem, ali so se izboljšale razmere za sprejem (potrebna obnovitvena dela v centru CARA v Salini Grande, pomoč in zagotovitev primernih oblačil v centru CARA v Mineu); zagotovitvijo nadaljevanja projekta Presidium v naslednjih nekaj letih;</PARA><PARA>- prejetimi sredstvi EU in kako so bila uporabljena v zvezi z upravljanjem migracij v letih 2011 in 2012; natančnimi informacijami o dejavnostih agencije Frontex na Siciliji; ukrepi, ki jih nameravata sprejeti EU in Italija za izvajanje sodbe Evropskega sodišča za človekove pravice v zadevi Hirsi Jamaa in drugi proti Italiji, s katero se obsoja odločitev italijanskih oblasti, da migrante vrne v Libijo, ne da bi preučila njihove primere, in jih izpostavi tveganju slabega ravnanja, kar pomeni skupinski izgon.</PARA></CONTENT></QUEST>