<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2008-0139-R01">O-0139/08/rev.1</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložila <PERSON ID="28350">Jana Hybášková</PERSON>, v imenu skupine <GRPOL GRPOLID="1102">PPE-DE</GRPOL></TI-AUTHOR><TI-DEST>za Svet</TI-DEST></TI><OBJECT OBJID="OBJ0139">Zadeva: Evropska vest in totalitarizem</OBJECT><CONTENT><PARA>S katerim ukrepom se namerava Svet odzvati na pisno izjavo 0044/2008 - <ANCHOR ID="1" FAMILY="TA" TYPE="P6-TA" YEAR="2008" NUMBER="0439">P6_TA(2008)0439</ANCHOR>, ki jo je Parlament sprejel 9. septembra 2008 in v kateri je 23. avgust razglašen za evropski dan spomina na žrtve stalinizma in nacizma? Kakšen je njegov odziv na praško deklaracijo z naslovom Evropska vest in komunizem, ki je bila sprejeta 3. junija 2008 na konferenci v Pragi?</PARA><PARA>Ali Svet podpira predlog praške deklaracije za ustanovitev inštituta za evropski spomin in vest kot evropskega raziskovalnega inštituta za študij totalitarizma in kot vseevropskega muzeja/spomenika za vse žrtve totalitarnih režimov, kjer bi bila prikazana primerjava zločinov, ki so jih proti človeštvu zagrešili totalitarni komunistični in nacistični režimi?</PARA><PARA>Število žrtev totalitarnih komunističnih režimov od začetka 19. stoletja do danes znaša več kot sto milijonov. Številne države niso javno izrazile odklonilnega stališča do zločinov totalitarnih komunističnih režimov niti jih niso obsodile, čeprav komunistične stranke v njih niso na oblasti. Ali namerava Svet te zločine opredeliti kot zločine proti človeštvu?</PARA><PARA>Komisija je sprejela ukrepe za organizacijo vrste obravnav glede žrtev totalitarnih režimov, da bi pozvali k pripravi sporočila Komisije. Zato pozivamo Svet, naj zagotovi, da bo Komisija končala obravnave in da bodo sklepi obravnav objavljeni in na voljo javnosti.</PARA></CONTENT></QUEST>