<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2010-0037-R01">O-0037/10/rev.1</QREF></TI-INTRO><TI-RULES-EP>v skladu s členom 115 Poslovnika</TI-RULES-EP><TI-AUTHOR>predložila <PERSON ID="28223">Andreas Schwab</PERSON>, <PERSON ID="96884">Philippe Juvin</PERSON>, <PERSON ID="96850">Damien Abad</PERSON>, <PERSON ID="28120">Simon Busuttil</PERSON>, <PERSON ID="28193">Jean-Paul Gauzès</PERSON> in <PERSON ID="1917">Markus Ferber</PERSON>, v imenu skupine <GRPOL GRPOLID="2948">PPE</GRPOL></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0037">Zadeva: Morebitna zloraba prevladujočega položaja Googla na notranjem trgu pri spletnem oglaševanju in svobodi obveščanja na medmrežju</OBJECT><CONTENT><PARA>V zadnjih mesecih je bila nacionalnim organom za varstvo konkurence na podlagi vloženih pritožb nekaterih podjetij, kot je britansko Foundem, nemško Ciao ali francosko ejustice.fr, v Italiji (avgusta 2009), Nemčiji (januarja 2010) in Franciji (februarja 2010) predložena zahteva, naj ocenijo, ali ravnanje podjetja Google kaže na zlorabo prevladujočega položaja pri medmrežnem oglaševanju. Tudi Komisija je nedavno sporočila, da bo pregledala vložene pritožbe, vendar zaenkrat še ne bo začela uradne preiskave.</PARA><PARA>Spletni brskalnik Google ima več kot 80 % tržnega deleža v Evropski uniji, njegov prevladujoči položaj pa omogoča zastavljanje številnih vprašanj v zvezi s konkurenco na notranjem trgu (morebitna zloraba prevladujočega položaja pri spletnem oglaševanju) ter zaskrbljenost v zvezi s svobodo obveščanja (izločanje spletišč, selekcija nudenih informacij). Moč Googla kot spletnega brskalnika je v edinstveni prednosti, ki jo ima zaradi natančnega poznavanja odjemalcev in uporabe svetovnega spleta. Tako ima Google zelo veliko količino občutljivih in osebnih podatkov o spletnih uporabnikih. Googlovo posedovanje teh podatkov v povezavi z njegovim prevladujočim položajem skrbi mnoge evropske državljane. </PARA><PARA>1. Ali Komisija ne meni, da je glede na pritožbe pri nacionalnih organih za varstvo konkurence v treh državah članicah treba začeti uradno preiskavo na evropski ravni o morebitnem prevladujočem položaju Googla na notranjem trgu na področju spletnega oglaševanja?</PARA><PARA>2. Katere mehanizme Komisija šteje kot potrebne za boljšo ureditev delovanja trga spletnega oglaševanja na notranjem trgu Evropske unije? Ali namerava Komisija v zvezi s tem predložiti kakšno pobudo?</PARA><PARA>3. Katere ukrepe namerava Komisija sprejeti za boljše zagotavljanje varstva svobode obveščanja na medmrežju?</PARA></CONTENT></QUEST>