<QUEST><TI><TI-INTRO>USTNO VPRAŠANJE <QREF QID="H-2009-0467">H-0467/09</QREF></TI-INTRO><TI-SESSION>v času vprašanj, na delnem zasedanju decembra 2009</TI-SESSION><TI-RULES-EP>v skladu s členom 116 Poslovnika</TI-RULES-EP><TI-AUTHOR>predložil <PERSON ID="28584">Georgios Toussas</PERSON></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0467">Zadeva: Kmetijske subvencije</OBJECT><CONTENT><PARA>Digitalizacija razmejitve kmetijskih parcel v Grčiji, ki naj bi bila po načrtih dokončana leta 2008, je še vedno v teku, zaradi tehničnih razlogov pa je malo verjetno, da bi bila dokončana pred koncem leta. Zaradi tega kmetje tvegajo, da ne bodo prejeli subvencij, do katerih so upravičeni. Glede na nenehno padanje cen skoraj vseh pridelkov in mesnih izdelkov, ki sedaj traja že drugo leto zapored, del proizvodov, v katere so že bili vloženi čas, delo in denar, ostaja neprodan in zapuščen propada na poljih. Medtem številni kmetje za pridelke (breskve, vino, žita itd.), ki so jih prodali trgovcem in zadrugam, niso dosegli tržne vrednosti, zaradi česar subvencije zdaj predstavljajo skoraj polovico njihovega zaslužka. Sedaj, ko obstaja nevarnost, da subvencije ne bodo izplačane, je ogroženo preživetje kmetov, zlasti majhnih in srednje velikih, ki se borijo za preživetje ter so se zelo zadolžili in so v hudi finančni stiski.</PARA><PARA>Ali bo Komisija takoj izplačala vse subvencije, do katerih so kmetje upravičeni, ne glede na to, ali je digitalizacija končana ali ne, da bi jih rešila pred propadom in jim omogočila nadaljevati kmetijsko dejavnost?</PARA></CONTENT></QUEST>