<QUEST VERSION="2"><TI><TI-INTRO>Vprašanje za ustni odgovor <QREF QID="O-2012-000017">O-000017/2012</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96936">Gabriel Mato Adrover</PERSON><BRK/>v imenu <COMMITTEE COMMID="2871">Odbora za ribištvo</COMMITTEE></TI-AUTHOR></TI><OBJECT OBJID="OBJ000017">Zadeva: Ukrepi iz uredbe o letnem celotnem dovoljenem ulovu (TAC) in kvotah za leto 2012, ki presegajo področje uporabe 43(3) PDEU</OBJECT><CONTENT><PARA>16. decembra 2011 je Svet dosegel političen sporazum o določitvi ribolovnih možnosti za naslednje leto – tretja uredba “TAC in kvote’, ki bo sprejeta po začetku veljavnosti PDEU na podlagi člena 43(3) te uredbe. Postopek iz tega člena, v katerega ni vključen Parlament, se lahko uporablja le za “določanje in dodeljevanje možnosti ribolova”, pri tem so izključeni vsi drugi ukrepi, namenjeni doseganju ciljev skupne ribiške politike, ki morajo biti sprejeti po rednem zakonodajnem postopku iz člena 43(2). Vendar se je Komisija že tretje zaporedno leto odločila, da bo predlagala, Svet pa se je odločil, da bo sprejel, v okviru uredbe o TAC in kvotah, ukrepe, ki očitno presegajo področje tistih ukrepov, ki jih je mogoče sprejeti na podlagi člena 43(3) PDEU, vključno s pomembnimi tehničnimi ukrepi, kot so prepoved ali omejitev območij in obdobij, omejene ribolovne globine in posebne zahteve v zvezi z ribolovnim orodjem. </PARA><PARA>1.  Ker je člen 43(2) PDEU, ki določa redni zakonodajni postopek, pravna podlaga za doseganje ciljev skupne ribiške politike, je člen 43(3) izjema in bi ga zato bilo treba razlagati strogo. Kako lahko Svet utemelji širšo razlago člena 43(3), na podlagi katere so vključene točke, ki presegajo golo določanje in dodeljevanje ribolovnih možnosti, zlasti ukrepi, ki so bili prej v kategoriji tehničnih ukrepov v smislu člena 4(2)(1)(g) uredbe Sveta (ES) št. 2371/2002?</PARA><PARA>2.  Na podlagi katere določbe/katerih določb v PDEU lahko Komisija utemelji vključitev sklicevanja na “nekatere pogoje, ki so funkcionalno s tem povezani (določanje in dodeljevanje ribolovnih možnosti)” v uvodno izjavo 3 uredbe o TAC in kvotah? </PARA><PARA>3.  Ali Komisija namerava ohraniti vključevanje ukrepov, ki presegajo golo “določanje in dodeljevanje ribolovnih možnosti” v prihodnje uredbe o TAC in kvotah, sprejete na podlagi člena 43(3)?</PARA><PARA>4.  Ali se Komisija resnično zavzema, da bi zagotovil, da bo kljub katerim koli novim postopkom, ki bi lahko bili uvedeni v okviru tekoče reforme skupne ribiške politike, sprejemanje tovrstnih tehničnih ukrepov popolnoma v skladu s PDEU ob spoštovanju pristojnosti Parlamenta? </PARA></CONTENT></QUEST>